Známe osobnosti, ktoré neveria v monogamiu

V Hollywoode existuje medzi pármi množstvo dohôd, v niektorých prípadoch pred zaviazaním sa jeden druhému, volia skôr otvorený vzťah.

Príťažlivá herečka tvorila donedávna manželský pár s Romainom Dauriacom. Manželmi boli dva roky, no v januári 2017 oznámili rozchod. Blondínka sa nikdy netajila svojim názorom na život v monogamii. Aj keď ho nezatracovala, ruku do ohňa by zaň nedala. Ešte v roku 2008 v rozhovore pre Cosmopolitan o výhradnom vzťahu dvoch ľudí povedala: „Nemyslím si, že je to pre ľudí prirodzený inštinkt, ale neznamená to, že v monogamiu alebo pravú lásku neverím. Verím v možnosť nájdenia spriaznenej duše. Vždy som mala monogamné vzťahy a nikdy by som nechcela byť v otvorenom vzťahu. Myslím si však, že život v monogamii môže byť pre niektorých ľudí ťažký.“ Herečke sa páči myšlienka svadby a života vo dvojici, no na vzťahy sa pozerá triezvo. Schopnosť vernosti je podľa nej pre mnohých neprirodzená, čo potvrdila aj v najnovšom rozhovore pre Playboy. Loading
 ... Aj keď ani jeden z nich v žiadnom rozhovore nikdy nepotvrdil, že je zástancom otvoreného vzťahu, správanie páru občas tak pôsobí. Diva a raper síce navonok pôsobia ako dokonalý pár, no už niekoľkokrát čelili klebetám o nevere. Ešte viac sa o ich vzťahu a kríze začalo hovoriť po tom, čo Beyoncé minulý rok vydala album Lemonade. V piesňach si vylieva srdce, opisuje pocity ako žiarlivosť hnev, ignoráciu aj zmierenie. Keďže väčšina umelcov pri tvorbe vychádza zo svojich skutočných pocitov a zážitkov, je opodstatnené si myslieť, že o rovnaký vzorec ide aj u speváčky. Údajný blízky priateľ dvojice pre Radar online povedal, že sa pár nikdy nerozvedie, pretože by išlo o príliš veľa peňazí. Podľa magazínu má dvojica medzi sebou dohodu, o ktorej na verejnosti nehovorí, čo je pre nich základom úspešného vzťahu. Nebránia totiž jeden druhému v intímnom vzťahu s inými ľuďmi a túto dohodu využíva najmä Jay-Z. Beyoncé Knowlesovej to vraj nevadí, prekáža jej len to, ak táto skutočnosť vyjde najavo. Beyoncé je známa snahou vystupovať v médiách len ako dokonalá speváčka, matka, žena a manželka. Akékoľvek narušenie imidžu je neprípustné. O hereckej a manželskej dvojici, ktorá žije spoločne už viac ako 20 rokov, sa vie, že ich vzťah je otvorený. Majú spolu dve deti, tvoria dokonalý pár, v dôležitých momentoch sú vždy spolu a pôsobia neoddeliteľne. Monogamia však nie je faktor, ktorý je pre ich vzťah dôležitý. V médiách počas existencie ich vzťahu kolovalo niekoľko klebiet o nevere Willa Smitha. Jeho manželka Jada sa však k tejto téme postavila svojsky a veľmi liberálne. V šou Howarda Sterna povedala: „Musíte veriť tomu, s kým ste. Koniec koncov, ja tu nie som preto, aby som ho strážila. Je to dospelý muž. Verím, že Will je muž s integritou, takže má z mojej strany všetku slobodu na svete. Kým sa vie pozrieť do zrkadla, ja som so všetkým OK.“ Keď sa v roku 2013 hovorilo o afére Willa Smitha s hereckou kolegyňou Margot Robbie, Jada s pokojom reagovala: „Nie som typ ženy, ktorá si bude myslieť, že muža nepriťahujú aj iné. To proste nie je reálne. Len preto, že vášho muža priťahujú iné ženy, neznamená to, že vás nemiluje. Ak nebude vidieť krásu inej ženy, ako by mal vidieť tú vašu?“ To, či sa herci naozaj stretávajú aj s inými ľuďmi však nikto nevie a pár si tieto informácie necháva pre seba. Manželstvo country speváčky s mužom menom Carl Dean trvá už päťdesiat rokov, no dvojicu verejnosť spoločne videla len tri alebo štyrikrát. Manžel je tak pre všetkých veľkou záhadou, no v prípade speváčky ide o dobre fungujúcu dohodu medzi dvoma ľuďmi. Jeden druhému nechávajú priestor na slobodu. Svoj súkromný život oddeľuje speváčka od profesionálneho a aj to je jeden zo spôsobov, ako si udržať dlhotrvajúci vzťah. Zo začiatku to tak však nebolo. Výsledkom žiarlivosti Dolly Partonovej bola pieseň Jolene, ktorá, ako speváčka priznala, bola o jednej pracovníčke v banke, do ktorej sa jej manžel zapozeral a pravdepodobne s ňou mal aj aférku. Dolly sa však rozhodla vo vzťahu pokračovať, naspievala známy hit a v rámci manželstva dala partnerovi aj sebe neobmedzenú slobodu. Aj ona sama bola mnohokrát „obvinená“ z nevery. O aférach sa spolu nebavia, každý si robí svoje a na konci dňa sa stretnú v spoločnej domácnosti. Loading
 ... Ani túto herečku neobišli klebety a hovorilo sa o nej, že je bisexuálka. Či už je to pravda alebo nie, jej otvorenosť v intímnom živote poznačila najmä vzťah s bývalým partnerom Ashtonom Kutcherom. Možno to bolo tým, že si chcela udržať mladšieho atraktívneho partnera a možno to bolo skutočne jej nekonečnou slobodomyseľnosťou. Niekdajšiemu hollywoodskemu zajačikovi povolila intímnosti s inými ženami, no len pod podmienkou, že bude pri tom. Svoje domnienky krátko po oznámení rozvodu páru v roku 2011 prezradila ich herecká kolegyňa Chelsea Handler. Za rozvod vraj mohla práve otvorenosť vzťahu, ktorú pár neudržal v rozumným medziach podľa pôvodných predstáv.


Rušenie rodných čísel je nezmyselné a nákladné, tvrdí Remišová

Identifikátory môžu podľa Remišovej skomplikovať už aj tak nekvalitné služby štátu.

BRATISLAVA. Schválený zákon o rušení rodných čísel je nezmyselný a nákladný projekt, na ktorý doplatia občania a zaplatia ho z vlastného vrecka, tvrdí podpredsedníčka mimoparlamentnej strany Za ľudí a poslankyňa Národnej rady (NR) Veronika Remišová (nezaradená). "Nový systém identifikátorov a sektorových identifikátorov už i tak nekvalitné služby štátu občanom ešte skomplikuje," uviedla poslankyňa. Podľa zákona odobreného vládou by mala každá inštitúcia, ako napríklad Sociálna poisťovňa, zdravotná poisťovňa, ústredie práce a ďalšie, evidovať občana pod iným sektorovým číslom. "Nový systém môže mať kritický dosah napríklad na zdravotníctvo, keďže rodné číslo sa používa vo všetkých informačných systémoch. Pri dnešnom stave zdravotníctva, školstva či starostlivosti o starších ľudí musí štát investovať tieto prostriedky hlavne do zlepšenia služieb, ktoré poskytuje občanom, a nie na nepotrebné zmeny informačných systémov," vyhlásila Remišová. Tvrdenia, že rodné čísla sú pre informačné systémy nepostačujúce, ktorými projekt ich rušenia obhajuje Ministerstvo vnútra, považuje Remišová za zavádzajúce a účelové. Poukazuje na to, že napríklad v Estónsku, ktoré je považované za lídra v Európskej únii v oblasti informatizácie spoločnosti, sa v informačných systémoch používajú rodné čísla bez problémov. Podobne je to podľa Remišovej aj v Belgicku, Švédsku a Poľsku. Remišová kritizuje aj to, že ministerstvo platí ďalšie stovky tisíc eur IT firme, hoci zákon nie je schválený Národnou radou. "Podľa dodatku z tohto roka ministerstvo má dodávateľovi do konca marca 2020 vyplatiť ešte ďalšieho pol milióna eur za školenia a podporu pri skúšobnej prevádzke systému," hovorí Remišová. Zároveň zdôraznila, že tieto IT projekty kritizoval aj Najvyšší kontrolný úrad. Podľa Remišovej štát zákonom príde o desiatky miliónov eur a z projektu budú mať úžitok len IT firmy, ktoré systém dodávajú. Súčasné rodné čísla by mali nahradiť identifikátory fyzických osôb. Rodné čísla podľa rezortu vnútra požiadavkám dnešných informačných systémov už nepostačujú. Vláda na svojom rokovaní v stredu návrh zákona o základných identifikátoroch fyzickej osoby odobrila. Bezpečnú identifikáciu osôb chce rezort vnútra riešiť sústavou základných identifikátorov. Pri komunikácii občana s orgánmi verejnej moci bude slúžiť takzvaný bezvýznamový identifikátor fyzickej osoby. Pôjde o náhodné desaťmiestne číslo, ktoré bude poznať jeho držiteľ a môže byť uvádzané na dokladoch. Ministerstvo vnútra SR bude zároveň viesť register týchto identifikátorov.


Štát necháva priestor na korupciu, treba zmeniť pravidlá, tvrdia odborníci

Úrad na ochranu oznamovateľov, ktorý sa začal kreovať, by mohol pomôcť pri znižovaní korupcie.

BRATISLAVA. Úrad na ochranu oznamovateľov protispoločenskej činnosti, ktorý sa začal kreovať, by mohol pomôcť pri znižovaní korupcie. Treba však zmeniť pravidlá vo viacerých zákonoch. Tvrdia to predstavitelia nadácie Zastavme korupciu a ďalší odborníci na boj s korupciou, podľa ktorých OECD odporúča najmä odstrániť nejednoznačné formulácie v zákonoch, ktoré vytvárajú priestor na korupčné správanie. Ako príklad uvádzajú situáciu, keď chce majiteľ bytu svoju nehnuteľnosť prerobiť. Dodrží všetky zákony, dá si vypracovať projekt a požiada o vydanie stavebného povolenia. To dostane, až keď získa odobrenie Vyhlásenia o nakladaní s odpadom. Obráti sa so žiadosťou na dotknutý úrad a čaká, pretože úradníčka nemá lehotu na rozhodnutie. Čas, o ktorý sa predlžuje vydanie stavebného povolenia pre Vyhlásenie o nakladaní s odpadom, pritom môže znamenať výrazné zvýšenie nákladov. "Bez uzákonenia lehôt na konanie vo veci sa môže vytvárať priestor na korupčné správanie sa úradníkov. Dobrým príkladom je práve odbor životného prostredia na Okresnom úrade v Bratislave, kde fungoval korupčný cenník. Poplatky za povolenia sa mali pohybovať v tisíckach eur," tvrdí nadácia. Aj samotná vláda v materiáli Protikorupčná politika na roky 2019 až 2023 hovorí o tom, že je problematické, ako sa zákony uplatňujú a presadzujú v praxi. "Vyplýva to aj z posúdenia základných protikorupčných právnych predpisov v Slovenskej republike, ktoré vypracovala OECD v roku 2017," píše sa v Protikorupčnej politike. Až tretina firiem na Slovensku pritom nemá jasne zadefinované protikorupčné pravidlá. Vyplýva to zo zistení spoločnosti TÜV SÜD, ktorá ročne vykoná približne 800 auditov firiem z celého Slovenska. "Firmy, ktoré vnímajú korupciu ako prekážku v podnikaní už v nejakej podobe proti nej bojujú. Tie ostatné zrejme čakajú na prvé odstrašujúce verdikty súdu za uplácanie," konštatoval v utorok prevádzkový riaditeľ spoločnosti Martin Tichý. Mnohé firmy okrem toho vnímajú riziko odhalenia ako minimálne a uplácanie sa stalo ich biznisovým štandardom. "Vidia, že štát nemá kapacitu potlačiť ani len tú korupciu, ktorá sa deje vo verejnom sektore," doplnil Tichý. Najviac firiem, ktoré nemajú zavedené protikorupčné opatrenia, je zo strojárskej a IT oblasti. Podľa Tichého sú oblasťami, kde je to vážny problém práve IT biznis, ale aj potravinársky priemysel napojený na obchodné siete či farmaceutický priemysel. "Pre niektoré oblasti je korupcia značnou súčasťou ich fungovania a rozbiť tieto štruktúry bude veľmi náročné," ozrejmila profesorka na Fakulte ekonomických a sociálnych vied UK Emília Sičáková Beblavá. Tvrdí, že situácia sa môže začať meniť aj vtedy, keď sa posilní represívna kapacita, kontrola, kapacita polície, súdov a prokuratúry. Zuzana Petková z Nadácie Zastavme korupciu upozornila, že mnohí ľudia ani nevedia, že zákon im po nahlásení korupcie poskytuje istú ochranu. "Ak sa podarí obsadiť úrad na ochranu oznamovateľov kvalitnými odborníkmi, mohol by významne zvýšiť informovať a citlivosť spoločnosti v oblasti korupcie," myslí si. Zriadenie úradu na ochranu whistleblowerov priniesol nový zákon o ochrane oznamovateľov protispoločenskej činnosti, ktorý ešte v januári 129 hlasmi odobrili poslanci. Nová inštitúcia má byť nezávislým orgánom štátnej správy s celoštátnou pôsobnosťou. Jeho úlohou bude poskytovať ochranu oznamovateľom, kontrolovať dodržiavanie navrhovaného zákona, poskytovať odborné stanoviská a poradenstvo k aplikácii návrhu zákona, robiť osvetu v oblasti poskytovania ochrany whistleblowerom i poskytovať odmenu oznamovateľom. O svojej činnosti bude raz za rok predkladať správu Národnej rade.


Alžírska polícia zasiahla voči študentom slzotvorným plynom

Študenti demonštrovali proti vymenovaniu Binsaláha za dočasného prezidenta.

ALŽÍR. Alžírska polícia použila v utorok v hlavnom meste Alžír proti protestujúcim študentom slzotvorný plyn a vodné delá. Tí demonštrovali proti vymenovaniu predsedu hornej komory parlamentu Abdalkádira Binsaláha za dočasného prezidenta. Informovali o tom agentúry AP a AFP. Za sedem týždňov protestov to bolo prvýkrát, čo policajné zložky zakročili proti demonštrujúcim študentom takýmto tvrdým spôsobom. Len hodinu po tom, ako bol zvolený nový dočasný prezident, sa členovia polície snažili rozohnať protestujúci dav pomocou obuškov. Bývalý prezident Abdal Azíz Buteflika oznámil svoju rezignáciu pred týždňom po tom, ako ho ministerstvo obrany vyzvalo, aby "okamžite" odstúpil. Prezidentom Alžírska bol 20 rokov, v roku 2013 utrpel mozgovú príhodu a na verejnosti sa odvtedy objavoval iba zriedka. Jeho súčasné štvrté funkčné obdobie sa malo skončiť 28. apríla. Protesty v Alžírsku sa začali vo februári v súvislosti s tým, že Buteflika sa chcel uchádzať o piate funkčné obdobie. Aj po jeho odstúpení vyšli v piatok znova do ulíc tisíce Alžírčanov, aby požadovali rezignácie aj na ďalších dôležitých postoch v politickom vedení krajiny, ktoré vnímajú ako skorumpované a represívne.


Do Ameriky bez laptopu? USA zvažujú zákaz aj pre Európu

Notebooky si na palubu už teraz nemôžete vziať, ak letíte do Spojených štátov z Blízkeho východu.

WASHINGTON, BRATISLAVA. Písanie textov, pozeranie filmov či počúvanie hudby na vlastnom notebooku môže byť čoskoro minulosťou. Aspoň pre Európanov, ktorí si touto činnosťou chcú skrátiť dlhý niekoľkohodinový let do Spojených štátov. Americké úrady v stredu naznačili, že zvažujú zákaz notebookov na palubách všetkých komerčných letov smerujúcich z európskych krajín. Americká vláda už v marci rovnaké opatrenie zaviedla pre pasažierov z desiatich blízkovýchodných a severoafrických letísk. Netýkalo sa to len notebookov ale všetkých elektronických zariadení väčších ako bežný mobilný telefón, teda napríklad aj tabletov. Pasažieri si ich mohli vziať do lietadla so sebou, nie však na palubu ale len ako batožinu uloženú v nákladnom priestore. O tom, že rovnaký zákaz sa bude týkať aj Európanov sa špekuluje už dlhšie, podľa portálu Daily Beast však môže byť definitívne realitou už od štvrtka. „Zatiaľ nepadlo definitívne rozhodnutie, ale zvažujeme ho,“ cituje portál nemenovaného predstaviteľa amerického ministerstva pre národnú bezpečnosť. Podľa agentúry Reuters nie je známy presný termín, kedy zákaz oznámia, vo štvrtok však o tom budú oficiálne rokovať predstavitelia americkej bezpečnosti so zástupcami leteckých úradov. Niektorí bezpečnostní experti však upozorňujú, že obrovské množstvo elektroniky v podpalubnom priestore môže naopak predstavovať ešte väčšie riziko. Dôvodom sú často nestabilné lítium-iónové batérie, ktoré sa môžu samovoľne vznietiť a spôsobiť požiar. Americké letecké úrady zaznamenali vlani až 33 incidentov, pri ktorých osobné elektronické zariadenia na palubách spôsobili požiarne poplachy. Ak by sa vznietili v batožinovom priestore, mohli by sa skončiť oveľa horšie.


Zákon o neprimeraných podmienkach si pochvaľuje Matečná aj potravinári

Schválený zákon vychádza v ústrety dodávateľom potravín.

BRATISLAVA.Obchodné vzťahy medzi dodávateľmi a odberateľmi potravín budú férovejšie a vyváženejšie. Konštatuje to Ministerstvo pôdohospodárstva a rozvoja vidieka po tom, čo Národná rada schválila zákon z dielne agrorezortu o neprimeraných podmienkach v obchode s potravinami. Nová právna úprava eliminuje viac ako 40 rôznych nekalých obchodných praktík. "Dodávatelia budú ochránení od rôznych dodatočných poplatkov, skráti sa lehota splatnosti faktúr, pribudne možnosť podávania anonymných podnetov, zlepší sa kontrola a sprísnia sa sankcie," očakáva agrorezort. V utorok schválený zákon o neprimeraných podmienkach v obchode s potravinami pomôže podľa ministerky pôdohospodárstva Gabriely Matečnej, Potravinárskej komory Slovenska (PKS) a Slovenskej poľnohospodárskej a potravinárskej komory (SPPK) slovenským poľnohospodárom a potravinárom. Zákon má podľa nich potenciál najmä v tom, že zlepší postavenie dodávateľov v dodávateľsko-odberateľských vzťahoch.“S radosťou musím konštatovať, že sme schválili najdôležitejší zákon pre výrobcov potravín na Slovensku. Obchodníci doteraz zneužívali svoju obchodnú silu. Tomu sme sa rozhodli zabrániť. Od novely zákona o neprimeraných podmienkach v obchode s potravinami očakávame, že sa bude jej schválením dodávateľom a potravinárom jednoduchšie dýchať, a že budú vedieť spätne vrátiť prostriedky, ktoré vyrokujú s týmito dodávateľmi za férovejších podmienok do technológií a inovácií, a tak budú dodávať kvalitné suroviny vo väčšom objeme na naše pulty. V tomto súboji stojím jednoznačne na strane potravinárov a poľnohospodárov," uviedla vo štvrtok Matečná.Potravinári sa zhodli, že upravený zákon o neprimeraných podmienkach má potenciál zlepšiť postavenie dodávateľov v dodávateľsko-odberateľských vzťahoch. "Za najdôležitejšie zmeny, ktoré nový zákon o neprimeraných podmienkach v obchode s potravinami prináša, považuje Potravinárska komora Slovenska skrátenie splatnosti faktúr na maximálne 30 dní odo dňa dodania potraviny, platnosť akciovej ceny len na tovar predaný v predajnej akcii a možnosť anonymného podania podnetu na porušenie zákona,“ uviedol prezident Potravinárskej komory Slovenska Daniel Poturnay.Schválený zákon zapracuje aj nové ustanovenia upravujúce neprimerané podmienky, zavedie generálnu klauzulu neprimeranej podmienky a umožní predkladať anonymné podnety upozorňujúce na možné porušenie zákona. Zo zákona vyplýva tiež aplikácia ustanovení zákona aj v prípade, ak sa zmluvné vzťahy účastníkov obchodného vzťahu spravujú iným právnym poriadkom ako právnym poriadkom. Poslanci schválili materiál aj s pozmeňujúcimi návrhmi Maroša Kondróta, Evy Antošovej a Petra Antala. Zákon nadobudne účinnosť 1. apríla 2019.Voči tomuto schválenému zákonu má však výhrady opozičná strana Sloboda a Solidarita, ktorá ho nechá posúdiť Ústavným súdom. „Sme presvedčení, že niektoré ustanovenia tohto zákona sú v rozpore s ústavou i záväzkami, ktoré Slovensko prijalo členstvom v Európskej únii,“ reagovala na schválenie zákona strana SaS.


Generálny pardon za využívanie kanalizácie bez zmluvy platí do konca augusta

Záujemcovia o uplatnenie pardonu by mali tlačivo doručiť osobne alebo zaslať poštou.

BRATISLAVA. Generálny pardon Bratislavskej vodárenskej spoločnosti (BVS) môžu ešte do 31. augusta využiť jej zákazníci, ktorí sú bez zmluvy pripojení na verejnú kanalizáciu. V prípade, že do uvedeného termínu zlegalizujú svoje pripojenie, stane sa tak bez sankcií a BVS si voči nim nebude uplatňovať náhradu škody ani zmluvnú pokutu. Spoločnosť o tom informuje na svojej webovej stránke. "Generálny pardon sa týka tých, ktorí odvádzajú odpadové a zrážkové vody do verejnej kanalizácie v správe BVS a majú s BVS uzatvorenú platnú a účinnú zmluvu na dodávku pitnej vody z verejného vodovodu (platia vodné), bez zavedenej služby 'odvádzanie a čistenie odpadových vôd' (stočné) a/alebo 'odvádzanie a čistenie vôd z povrchového odtoku' (zrážky), prípadne odvádzajú odpadové vody do verejnej kanalizácie z iných či vlastných zdrojov," uvádza BVS. Podľa jej informácií by mali záujemcovia o uplatnenie pardonu doručiť osobne alebo zaslať poštou na adresu BVS najneskôr do 31. augusta vyplnené a podpísané tlačivo "Podklady pre uzatvorenie zmluvy o odvádzaní odpadových vôd verejnou kanalizáciou v rámci generálneho pardonu", ktoré nájdu na stránke spoločnosti. "Na základe doručeného, správne vyplneného tlačiva, zašle BVS producentovi na podpis novú Zmluvu o dodávke pitnej vody a odvádzaní odpadových vôd," objasňuje ďalej vodárenská spoločnosť. BVS upozorňuje, že generálny pardon nebude môcť uplatniť, ak bude tlačivo doručené po uvedenom termíne, ak zákazník nedoručí spoločnosti podpísanú zmluvu, resp. ju doručí po 31. októbri alebo neoprávnene odoberá pitnú vodu z verejného vodovodu. Pardon nemôžu očakávať ani klienti, u ktorých už BVS zistila neoprávnené vypúšťanie odpadových vôd, alebo s vodármi vedú súdny spor. Zákazníkom, ktorí budú neoprávnene vypúšťať odpadové vody do verejnej kanalizácie po skončení generálneho pardonu, hrozí, že BVS si od nich bude uplatňovať náhradu škody a aj zmluvnú pokutu - v prípade fyzickej osoby - nepodnikateľa 300 eur, v prípade ostatných klientov vo výške 3000 eur.


Predčasné voľby by Kiskove plány nezmenili

Ak vládu paralyzujú spory, nemá význam predlžovať jej životnosť, uviedol prezident.

BRATISLAVA. Občania očakávajú, že parlament bude riadne fungovať celé obdobie, na aké bol zvolený. Ak by však vláda nevedela fungovať, prezident Andrej Kiska je presvedčený, že predčasné parlamentné voľby by boli prínosom. Vyplýva to z jeho slov na otázky novinárov po návšteve Najvyššieho kontrolného úradu. Ako dodal, to, či sa predčasné voľby budú alebo nebudú konať, je však otázka na koalíciu a poslancov, ktorí by za predčasné voľby museli 90 hlasmi zahlasovať. Prezident sa v pondelok vyjadril aj k svojej politickej budúcnosti a druhému kolu prezidentských volieb. "Ja očakávam, čo sa bude diať v najbližšom období. Vieme, že v utorok má zasadať Koaličná rada. Problémy boli aj v minulosti v rámci koalície, neboli malé, viedlo sa už viacero diskusií o tom, či by mali byť predčasné voľby alebo nemali," povedal Kiska. Debatou o predčasných voľbách eskaluje konflikt, ktorý sa týka pomoci USA pre slovenské vojenské letiská. Washington ponúka 105 miliónov amerických dolárov na rekonštrukciu letísk v Kuchyni a na Sliači, koaličná Slovenská národná strana je proti. Tvrdí, že zmluva hovorí aj o budovaní muničných skladov a pobyte amerických vojsk na Slovensku. O návrhu zmluvy o pomoci chce naopak naďalej rokovať premiér Peter Pellegrini a minister zahraničia Miroslav Lajčák. Ďalšia koaličná strana, Most-Híd, by takisto peniaze na zlepšenie letísk privítala. Kiska sa v pondelok vyjadril aj k svojej politickej budúcnosti. "Dal som jasný sľub - že spravím všetko preto, aby nová vláda, ktorá vznikne po ďalších parlamentných voľbách, bola zložená zo schopných a čestných ľudí. A toto spravím," zareagoval na otázku o tom, či sa chystá založiť svoju stranu. Bližšie sa k svojej budúcnosti odmietol vyjadriť s tým, že mandát prezidenta sa mu končí 15. júna. Potom bude informovať o tom, ako si naplnenie tohto sľubu predstavuje. "To, či predčasné voľby budú alebo nie, z pohľadu môjho plánu nič nemení," dodal prezident. Prezident Kiska sa vyjadril aj k druhému kolu volieb prezidenta. Už pred prvým kolom podporil Zuzanu Čaputovú. "Som presvedčený, že tak ako pred piatimi rokmi, aj dnes si občania, ktorí si predstavujú slušné a spravodlivé Slovensko, vedia presne odfiltrovať, čo je kampaň, čo sú len reči na to, aby sa znechutili voliči a čo je pravda," povedal. Verí, že budeme mať hlavu štátu, ktorá bude presadzovať ideu slušného Slovenska. Druhé kolo volieb prezidenta sa koná v sobotu 30. marca, hlavou štátu sa stane buď Zuzana Čaputová, alebo Maroš Šefčovič.


Počet vrtov na prieskum ložísk ropy a plynu v USA stúpa

Najviac sa počet nových vrtov zvýšil v Texase.

HOUSTON. Počet vrtov zameraných na prieskum ložísk ropy a zemného plynu v USA v uplynulom týždni stúpol o 15 na 824. Pred rokom bolo v USA aktívnych iba 450 vrtov. Informovala o tom houstonská spoločnosť Baker Hughes Inc., ktorá poskytuje služby na ropných poliach. Firma uviedla, že 662 vrtov bolo zameraných na prieskum ložísk ropy a prostredníctvom 160 vrtov sa skúmali ložiská zemného plynu. Dva vrty boli zmiešané.Najviac sa počet nových vrtov v uplynulom týždni zvýšil v Texase, a to o sedem. V štáte Louisiana pribudlo šesť vrtov, v štáte Aljaška počet vrtov vzrástol o tri a v Novom Mexiku o dva. V štáte Colorado však počet vrtov klesol o dva a v Severnej Dakote a Utahu zhodne o jeden. Ľahká americká ropa v závere tohto týždňa posilnila o 25 centov a uzavrela na úrovni 50,60 dolára za barel.


Turecko už predstihlo aj Čínu. Stalo sa najväčšou väznicou pre novinárov na svete

Každý tretí zavretý novinár sveta má sedieť práve vo väzniciach v Turecku.

ISTANBUL, BRATISLAVA. Šesťdesiatsedemročný turecký novinár Mehmet Altan je za mrežami už takmer pol roka, je však pravdepodobné, že v ňom strávi zvyšok života. V podmienkach, ktoré sú horšie ako v prípade „bežných väzňov“. „V cele sme traja. V jej okolí máme len malý priestor na vychádzky. Počas dňa nemáme šancu vidieť nikoho iného,“ zverejnil tento týždeň Guardian jeho výpoveď. Keďže však Altan nemôže s okolitým svetom priamo komunikovať, vlastnú výpoveď sprostredkoval len prostredníctvom svojho právnika. Turecko je dnes najväčšou väznicou pre novinárov na celom svete. Altana obvinili z rozvracania štátu už krátko po minuloročnom nepodarenom pokuse o puč. Počet podobných novinárov a spisovateľov, ktorí čelia vykonštruovaným obvineniam, však odvtedy rapídne stúpol. Najmä v súvislosti s nadchádzajúcim referendom o zmene ústavy, ktorá má prezidenta Recepa Tayyipa Erdogana zabetónovať na čele štátu, dať mu oveľa širšie právomoci a podľa kritikov by urobila z pomerne demokratickej krajiny diktatúru na štýl Ruska či Kazachstanu. Dnes už Turecko v počte zavretých reportérov predstihlo aj Čínu, ktorá rebríčku pravidelne kraľovala v minulosti. Každý tretí zatvorený novinár sveta má sedieť práve vo väzniciach v Turecku. „Turecko je dnes najväčšou väznicou pre novinárov na celom svete,“ hovorí pre stanicu France 24 Can Dündar, ktorý sa však uväzneniu tesne vyhol. Bývalý šéfredaktor denníka Cumhuriyet dnes žije v Nemecku, kde mu udelili politický azyl. Počet zatknutých novinárov medzitým neustále stúpa, pravdepodobne aj preto, že Erdoganovi reálne hrozí, že referendum neprejde – verejná mienka je dnes podľa prieskumov rozdelená približne na dva rovnako veľké tábory. Ak Európa bude pokračovať týmto spôsobom, žiadny Európan v akejkoľvek časti sveta nebude schopný kráčať slobodne v uliciach Za mrežami dnes čaká na svoj rozsudok, alebo sa ho už dočkalo, viac ako sto novinárov. Po šiestich mesiacoch výnimočného stavu úrady zavreli už 149 médií a 29 vydavateľských domov. Podľa Reportérov bez hraníc tiež turecký internet nikdy predtým nezažil takú cenzúru. Keďže uväznení novinári – prevažne obvinení z podpory Kurdov a tým aj z rozvracania republiky – takmer nemajú šancu komunikovať s okolím, ich hlavným hlasom sa stal práve Dündar. Z Turecka utiekol vlani po tom, ako unikol pokusu o atentát. „Novinárom som 37 rokov, toto je však najhoršie obdobie v mojom živote a v tureckej histórii,“ tvrdí. „Nikdy sme neboli svedkami podobných zásahov, dokonca ani počas vojenskej vlády v 90. rokoch,“ upozorňuje. Melih Gökcek, dlhoročný starosta Ankary a jeden z najbližších Erdoganových spojencov odporcov referenda, na twitteri označil za prívržencov šéfa Islamského štátu Abú Bakra Bagdádího a tureckého klerika Fethullaha Gülena. Toho obviňujú zo zosnovania minuloročného puču. Dündarovi však neprekáža len tvrdý Erdoganov režim, ktorý odklon od demokracie prejavoval už aj v minulosti. Teraz kritizuje najmä postoj európskych lídrov, ktorí sa v čase, keď sa z Turecka stáva reálna diktatúra, pred situáciou zatvárajú oči. „Ako môžu byť ticho v čase tohto útlaku? Vážne som z toho sklamaný,“ tvrdí. A zatiaľ čo Erdogan doma bojuje proti aktivistom, novinárom a odporcom, v zahraničí si už našiel svojho nového nepriateľa – „nacistické“ európske krajiny Týmto výrazom už niekoľkrát za minulý týždeň označil Nemcov a Holanďanov, kde žije veľká turecká menšina, z ktorej časť má právo hlasovať v referende. Nemecké a holandské úrady však jeho straníkom zakázali predreferendovú kampaň. „Ak Európa bude pokračovať týmto spôsobom, žiadny Európan v akejkoľvek časti sveta nebude schopný kráčať slobodne v uliciach,“ povedal v stredu. „My Turci vyzývame Európu aby rešpektovala ľudské práva a demokraciu,“ cituje ho Reuters.


Plánovaná utajená americká základňa je hoax

Američania hľadajú firmu, ktorá zmodernizuje slovenské vojenské letiská.

BRATISLAVA. Bulvárny server Topky.sk minulý týždeň napísal, že Spojené štáty možno budú stavať na Slovensku americké vojenské centrum. Skreslenému článku naletel bývalý premiér Ján Čarnogurský, ktorý vo svojom blogu nazval údajné americké vojenské centrum okupáciou. Pred tou by nás podľa Čarnogurského mohol ochrániť Marian Kotleba a polovojenská skupina Slovenskí branci s pomocou Ruska. Blog neskôr zmizol. Dajte nám vedieť na hoax@sme.sk. Server sa odvolával na zverejnenú zákazku americkej federálnej agentúry. Tá hľadá uchádzačov na plánovanie a dizajn vojenských zariadení, plánovanie, rôzne topografické mapy a prieskumy na území Slovenskej republiky. Autor textu si z toho vyvodil záver, že ide o projekt vojenskej základne na Slovensku. Ministerstvo obrany už vysvetlilo, že Američania majú záujem pomôcť pri modernizácii už existujúcej infraštruktúry v rámci slovenských ozbrojených síl. Konkrétne by malo ísť o letiská na Sliači a Kuchyni. Zatiaľ však nič podpísané nebolo. Tender je výsledkom neformálnych rokovaní s USA. Nijaká výstavba americkej vojenskej základne na Slovensku sa nechystá.


Golden State Warriors si zabezpečili prvé miesto v Západnej konferencii

Na vlastnej palubovke zdolali LA Clippers.

NEW YORK. Basketbalisti Houstonu Rockets deklasovali v noci na pondelok v domácom stretnutí NBA Phoenix 149:113. Pripísali si 27 úspešných trojkových pokusov a prekonali vlastný rekord profiligy. Najlepším strelcom bol domáci James Harden, ktorý nazbieral 30 bodov a pridal 13 doskokov. Sedem hráčov Houstonu malo na konte dvojciferný počet bodov. Rekordnú trojku premenil 69 sekúnd pred koncom zápasu Austin Rivers. "Ani som nevedel, že máme niečo také na dosah. Potom však začalo skandovať hľadisko, tak som skúsil vystreliť a vyšlo to," povedal Rivers podľa agentúry AP. Pred play off sú v dobrej forme aj úradujúci šampióni Golden State Warriors. Tí na vlastnej palubovke zdolali Los Angeles Clippers 131:104 a dosiahli štvrtý triumf za sebou. Zároveň si zabezpečili prvé miesto v tabuľke Západnej konferencie. Najproduktívnejším hráčom Warriors bol Stephen Curry s 27 bodmi. V drese Oklahomy City sa darilo Russellovi Westbrookovi, ktorý sa na víťazstve na palubovke Minnesoty 132:126 podieľal 27 bodmi, 10 doskokmi, 15 asistenciami a pripísal si 32. triple double v tejto sezóne. "Westbrook je vynikajúci basketbalista, navyše má okolo seba skvelých spoluhráčov. Hrá agresívne a snaží sa doskakovať, je v tom veľmi dobrý," uviedol domáci Josh Okogie, ktorý mal na starosti bránenie hviezdy Thunder. NBA - sumáre: Najviac bodov: Powell a Siakam (10 doskokov) po 23, Leonard 22 - Wade 21, Johnson 18, Waiters 17, 19.800 divákov Najviac bodov: Knight a Sexton po 16, Žižič 14 - Aldridge 18 (13 doskokov), Bertans, Mills a DeRozan po 14, 19.432 divákov Najviac bodov: Towns 35, Wiggins 24, Šarič 23 - Westbrook (15 asistencií, 10 doskokov) a George po 27, Schröder 21, 18.978 divákov Najviac bodov: Smith 20, Griffin 16, Drummond 15 (23 doskokov) - Walker 31, Kaminsky 24, Lamb 17, 19.871 divákov Najviac bodov: Sabonis 17 (12 doskokov), Young 16, Bogdanovič 13 - Russell 20, Harris 19, LeVert 18, 16.197 divákov Najviac bodov: Holiday 30 (6 trojok), Wright 20 (12 asistencií, 13 doskokov), Zeller a Dorsey (5 trojok) po 15 - Burke 24, Mejri 19, Finney-Smith (12 doskokov) a Jackson po 16, 16.744 divákov Najviac bodov: Harden 30 (13 doskokov, 5 trojok), Gordon 26 (8 trojok), Capela 22 (13 doskokov) - Crawford 27, Bridges a Bender po 19, 18.055 divákov Najviac bodov: Antetokounmpo 30, Middleton 21, Wilson a Brown po 10 - Len 33 (6 trojok), Bembry 13, Bazemore 12, 17.775 divákov Najviac bodov: Irving 23, Horford 18, Hayward 16 - Ross 26 (5 trojok), Vučevič 25 (12 doskokov), Fournier 24 Najviac bodov: Hezonja 30, Kornet 17, Knox 16 - Green 19, Bryant 17, Beal a Brown úp 13, 19.812 divákov Najviac bodov: Stephen Curry 27, Durant 16, Looney 14 - Shamet 17 (5 trojok), Williams 13, Gilgeous-Alexander 12, 19.596 divákov Najviac bodov: Lillard 30 (5 trojok), Aminu 23 (11 doskokov), Hood, Seth Curry a Kanter (13 doskokov) po 11 - Harris 18, Beasley a Lyles po 15, 19.890 divákov Najviac bodov: Barnes 29, Fox 24 (11 asistencií), Bagley 19 (14 doskokov) - Clark 31 (7 trojok), Payton 26, Okafor 23 (14 doskokov), 17.583 divákov Najviac bodov: Caldwell-Pope 32, McGee 22, Caruso 18 (11 asistencií) - Gobert 21 (10 doskokov), Mitchell 19, Niang 16, 18.997 divákov


Frankfurtský autosalón prilákal rekordne nízky počet ľudí

Dôvodom môže byť aj neúčasť dôležitých automobiliek.

FRANKFURT. Frankfurtský automobilový veľtrh IAA tento rok prilákal rekordne nízky počet návštevníkov. Nemecké Združenie automobilového priemyslu pri ukončení veľtrhu oznámilo, že napočítalo zhruba 560-tisíc návštevníkov. Na minulom ročníku pred dvomi rokmi ich bolo 810-tisíc a v roku 2015 navštívilo výstavné plochy až 932-tisíc ľudí. Tohtoročný prepad pripisuje prezident VDA Bernhard Mattes okrem iného neúčasti dôležitých automobiliek z Japonska, USA, Francúzska a Talianska. Počet vystavovateľov klesol z takmer 1000 na 838. Diskusia o ochrane klímy vyvoláva na automobilky a ich dodávateľov zvýšený finančný tlak. Počas prvého výstavného víkendu navyše ekologickí aktivisti blokovali hlavný vstup na výstavisko. Po novinárskych a odborných dňoch si verejnosť mohla od 14. septembra urobiť názor na novinky, napríklad v oblasti elektrickej mobility. Zatiaľ nie je jasné, či sa IAA bude o dva roky opäť konať vo Frankfurte nad Mohanom. Diskutuje sa o novom koncepte s meniacimi sa lokalitami. Mattes chce rozhodnutie o budúcom mieste konania veľtrhu dosiahnuť do konca tohto roka. Podľa agentúry DPA je zjavné, že pre Mattesa išlo o posledný IAA vo funkcii prezidenta VDA. V deň otvorenia veľtrhu totiž ohlásil svoj odchod ešte tento rok. Otázka nástupcu prezidenta vplyvnej lobistickej skupiny je zatiaľ otvorená.


Nemecký pivovarnícky priemysel v septembri oži, zaznamenal rast

DÜSSELDORF. Nemecký pivovarnícky priemysel v septembri ožil a po slabom auguste znova zaznamenal rast. Čiastočne k tomu prispel aj tzv. Oktoberfest, najväčšia pivná slávnosť na svete, ktorá sa tento mesiac koná po celej krajine. Odborníci z odvetvia sú optimistickí a očakávajú v septembri nárast dopytu aj po pivách vyššej cenovej kategórie, a tiež po nealkoholickom pive. Doterajšie údaje zároveň signalizujú, že sa pivovary budú musieť vyrovnať s poklesom predaja za celý rok 2019. Len v samotnom auguste sa ich predaj v Nemecku znížil o dvojciferné číslo. "Po skľučujúcom auguste potešila v septembri oveľa vyššia ochota spotrebiteľov kúpiť si pivo ako počas predchádzajúcej letnej sezóny. Všetko sa opäť vyvíja dobre," skonštatoval Michael Huber zo súkromného nemeckého pivovaru Veltins. Nemecké združenie veľkoobchodníkov s nápojmi (GFGH) tiež potvrdilo, že septembrový odbyt je lepší a prispel k tomu aj Oktoberfest, ktorý sa už nekoná len na juhu Nemecka, v Bavorsku a Bádensko-Württembersku, ale po celej krajine.


Trumpov volebný tím bude vypovedať pred senátnymi výbormi

Členovia zrejme budú musieť objasniť schôdzku s ruskou právničkou.

WASHINGTON. Pred výbormi amerického Senátu budú na budúci týždeň v súvislosti so zasahovaním Ruska do vlaňajších prezidentských volieb vypovedať viacerí prominentní členovia volebného tímu prezidenta Donalda Trumpa. Informovala o tom dnes agentúra AP. V pondelok sa pred senátny výbor pre kontrolu tajných služieb postaví Trumpov poradca a zároveň manžel jeho dcéry Ivanky Jared Kushner, ktorého vypočúvanie pravdepodobne prebehne za zatvorenými dverami. Prezidentov syn Donald Trump mladší a bývalý šéf Trumpovej volebnej kampane Paul Manafort majú v stredu v súvislosti so zasahovaním cudzieho štátu do priebehu prezidentských volieb vypovedať pred senátnym výborom pre súdnictvo. Podľa agentúry AP je takmer isté, že všetci traja budú musieť odpovedať na otázky súvisiace s vlaňajšou schôdzkou s ruskou právničkou Nataľjou Veseľnickou, na ktorej sa členovia kampane vtedajšieho republikánskeho prezidentského kandidáta Donalda Trumpa očividne snažili získať kompromitujúce informácie o kandidátke Demokratickej strany Hillary Clintonovej.


Palma vyrába nový tuk bez škodlivých trans mastných kyselín

Výrobok slúži na pečenie a obsahuje mliečny tuk a maslo.

BRATISLAVA. Slováci už budú môcť piecť aj s tukom, ktorý neobsahuje škodlivé trans mastné kyseliny. Spoločnosť PALMA totiž uviedla na nitrianskej výstave Agrokomplex svoj nový tuk na pečenie bez spomínaných trans mastných kyselín a s obsahom mliečneho tuku a masla. „Po dvojročnej práci vývojového tímu uvádzame na trh rastlinný produkt s vysokým percentom mliečnej zložky. Aktuálne sa totiž v ponuke nachádzajú len produkty rastlinného základu s arómou masla,“ uviedol pre agentúru SITA generálny riaditeľ spoločnosti PALMA Bratislava Martin Varga. Nový tuk na pečenie má slovenský pôvod a okrem zloženia aj fyzikálno-mechanické prednosti. „Je mäkší, ľahšie sa spracováva, dokáže zabezpečiť jemnosť a vláčnosť cesta,“ konkretizoval Varga. Výrobné linky by mal nový tuk na pečenie opustiť v septembri tohto roka a následne by mal byť spotrebiteľom distribuovaný do maloobchodnej siete.Spoločnosť PALMA je najväčšou spoločnosťou v tukovom priemysle v Slovenskej republike. Predmetom činnosti spoločnosti je výskum, vývoj a obchodovanie s olejmi, rastlinnými nátierkami, tukmi na pečenie, detskou a domácou kozmetikou.


Ministri sú frustrovaní z pomalého pokroku, ktorý dosiahli v uplynulých pár mesiacoch na rokovaniach s EÚ.

MANCHESTER. Britskí ministri sú frustrovaní z pomalého tempa rokovaní o brexite. Povedal to minister financií Philip Hammond, podľa ktorého sú členovia kabinetu lojálni k premiérke Therese Mayovej počas rokovaní o odchode Británie z Európskej únie (EÚ). Hammond sa na konferencii Konzervatívnej strany v Manchestri pokúsil bagatelizovať význam nedávneho vyhlásenie ministra zahraničných vecí Borisa Johnsona. Ten totiž v rozhovore pre britské noviny hovoril o existencii "štyroch červených čiar", čo naznačuje rozpory v kabinete. "Všetci sme frustrovaní z pomalého pokroku, ktorý sme dosiahli v uplynulých pár mesiacoch na rokovaniach s EÚ," povedal Hammond. Aj preto išla podľa neho premiérka pred 10 dňami do Florencie, aby vo svojom kľúčovom prejave načrtla pozície Británie a posunula tak rokovania dopredu. Postoj ministra Johnsona k týmto otázkam je dobre známy, skonštatoval Hammond a zdôraznil, že podporuje predsedníčku vlády, čo sa týka zložitých a delikátnych rokovaní o brexite. Hammond zároveň na otázky novinárov uviedol, že Británia bude naďalej lobovať v USA v súvislosti s ich obchodným sporom s kanadským koncernom Bombardier. Upozornil však, že v tomto smere existujú limity, na ktoré Londýn naráža. USA minulý týždeň predbežne zaviedli až 220-% clo na lietadlá spoločnosti Bombardier CSeries, ktorých krídla sa vyrábajú v závode v Belfaste, po sťažnosti amerického koncernu Boeing na dotácie od kanadskej vlády. "Budeme pokračovať v rozhovore s americkou vládou a kanadskou vládou, aby sme ochránili pracovné miesta v Belfaste," povedal. Pripomenul však, že každá krajina má vlastné interné postupy a právne systémy a britská vláda sa nemôžeme vždy zaručiť, že bude všetko fungovať tak, ako by chcela.


Bývalý vyšetrovateľ Gorily bude šéfom mestskej polície v Bratislave

BRATISLAVA. Novým náčelníkom mestskej polície v Bratislave bude od piatka (8. 2.) bývalý šéf vyšetrovacieho tímu kauzy Gorila Marek Gajdoš. Vo funkcii nahradí Ivana Lechnera, ktorý bratislavských mestských policajtov viedol doteraz. Gajdoša za náčelníka navrhol primátor hlavného mesta Matúš Vallo. Vo štvrtok jeho návrh odobrili mestskí poslanci. "Je to jeho profesijná minulosť, keď sa za 17 rokov v polícii od pochôdzkara vypracoval na šéfa elitného vyšetrovateľského tímu Gorila, čo svedčí o jeho odborných, ale aj manažérskych schopnostiach. Druhým dôvodom je jeho morálna integrita a tretím spoločný pohľad, ktorý máme na to, ako sa má vyvíjať práca mestskej polície v Bratislave a zvyšoval sa pocit bezpečia v hlavnom meste," argumentoval ešte koncom januára Vallo. Gajdoš priznal, že súlad jeho predstáv o fungovaní polície na miestnej úrovni s ideami, ktoré prezentoval Vallo vo svojom predvolebnom Pláne B, boli silnou motiváciou reagovať na primátorovu ponuku kladne. Deklaroval, že má konkrétne predstavy o postupe a prostriedkoch, ako zvyšovať efektivitu mestskej polície. "V spolupráci so štátnou políciou chcem v prvom rade zanalyzovať aktuálnu bezpečnostnú situáciu v hlavnom meste a zvýšiť hliadkovú a monitorovaciu činnosť v najrizikovejších zónach," uviedol ako príklad. Myslí si, že je potrebné zo strany mestskej polície aktívne vyhľadávať a predchádzať rizikovým situáciám, ktoré môžu viesť k porušovaniu verejného poriadku. "Takisto je potrebné zvýšiť objasnenosť na úseku priestupkov voči majetku, ktorá je v porovnaní s objasnenosťou priestupkov na úseku cestnej premávky nízka," uviedol. V prípade pokút za dopravné priestupky sa Gajdoš prihovára za to, aby sa viac uplatňoval "individuálny výchovný účinok". Je si tiež vedomý nevyhnutnosti zvýšiť počet mestských policajtov. "Podľa mojej predstavy a príkladov dobrej praxe by sme mali dospieť aspoň k stavu, že na jedného príslušníka mestskej polície pripadá 1000 obyvateľov, dnes je to približne 1600 obyvateľov," ozrejmil. Víta preto i ambíciu magistrátu zvýšiť rozpočet mestskej polície o jeden milión eur. Vedenie mesta ráta s tým, že v štruktúrach mestskej polície ostane aj Lechner, ktorý ju viedol doteraz. "Máme o to záujem a takto s pánom Lechnerom komunikujeme, vidíme veľký priestor využiť jeho skúsenosti a schopnosti, ale i vzdelanie z odboru dopravy pri organizácii a zabezpečovaní parkovacej politiky v meste, ktorú potrebujeme zaviesť," povedal Vallo.


Ceny ropy pokračujú v raste

SINGAPUR. Ceny ropy pokračujú v raste. Americká WTI sa obchoduje okolo úrovne 53,50 USD (50,40 eura) za barel. Dôvodom je geopolitické napätie a zvýšenie pravdepodobnosti, že veľkí producenti predĺžia obmedzenie ťažby. Barel (159 litrov) americkej ropy WTI s májovým kontraktom sa dnes ráno o 8.00 SELČ predával po 53,50 USD. To bolo o 10 centov alebo 0,19 % viac než v utorok (11. 4.) na konci obchodovania na newyorskej komoditnej burze. Kontrakt si počas utorka pripísal 32 centov a uzavrel na 53,40 USD za barel, čo bola najvyššia zatváracia cena americkej ropy WTI za vyše mesiac. Júnový kontrakt na severomorskú ropu Brent dnes ráno zdražel o 10 centov alebo 0,18 % na 56,33 USD za barel. Jedným z dôvodov nárastu cien čierneho zlata je aj geopolitické napätie po útoku USA v Sýrii. Ďalším faktorom, ktorý podporuje ceny, sú úvahy o predĺžení dohody medzi Organizáciou krajín vyvážajúcich ropu (OPEC) a ďalšími veľkými producentmi o obmedzení ťažby, ktorá mala platiť len do polovice roka. Agentúra Bloomberg s odvolaním sa na informovaný zdroj uviedla, že Saudská Arábia, ktorá je najväčší producent v rámci OPEC, zrejme bude súhlasiť s predĺžením platnosti dohody.


NADHĽAD IRENY BREŽNEJ
Úsmev pri slove poprava

Keď človek prekročí líniu manipulatívneho myslenia, stáva sa prvýkrát v živote slobodným, hovorí presne to, čo si myslí a koná tak, ako to považuje za správne.

Autorka je spisovateľka, žije v Bazileji Dá sa od ľudí, ktorí našli spôsoby čeliť extrémnym situáciám, niečo odkukať aj na zdolanie každodenných problémov? Bývalého sovietskeho politického väzňa Anatolija Ščaranského, ktorý sa narodil v roku 1948 v Donecku, zatkli v roku 1977, lebo bol nielen zakladajúcim členom Helsinskej skupiny, ale požiadal aj o vysťahovanie do Izraela. Kágébáci mu začali hroziť popravou, ak bude odmietať s nimi spolupracovať. Ščaranskij o tom rozpráva takto: „Od samého začiatku som pochopil nebezpečenstvo ísť s KGB do akýchkoľvek kompromisov. Chceli ma presvedčiť, že najdôležitejšie je pre mňa fyzické prežitie. Keď človek prekročí líniu tohto manipulatívneho myslenia, stáva sa prvýkrát v živote slobodným, hovorí presne to, čo si myslí a koná tak, ako to považuje za správne. Cítil som priam telesne smrteľné ohrozenie a vedel som, že moja jediná zbraň bola v hlave. Rozhodol som sa nestratiť kontrolu a slovo poprava neustále a s úsmevom vyslovovať, aby som si naň zvykol a aby stratilo pre mňa hrôzu. Strážcovia, ktorí ma počuli opakovať ho, sa čudovali, že sa toho slova nebojím. Druhá stratégia bola zmobilizovať rozum a neveriť vábivým sľubom KGB.“ Ščaranskij objavil ešte tretiu cestu k zachovaniu sebavedomia a psychického zdravia – zmysel pre humor. Agentom KGB rozprával politické vtipy, na ktorých by sa aj oni radi zasmiali, ale nedovolili si to. Dokazoval im, že nie on, ale oni sú tí ozajstní otroci. V tých rokoch som pracovala v medzinárodnej organizácii Amnesty International, písala som protestné listy do Kremľa, v ktorých som žiadala prepustenie politických väzňov, medzi nimi aj Ščaranského, a tešila som sa, keď ho v roku 1986 po deviatich rokoch väzenia vymenili za sovietskeho špióna. Výmena sa uskutočnila na Glienickerskom moste, ktorý viedol z bývalej NDR do západného Berlína. Keď Ščaranskij prechádzal cez most, spieval si židovskú pesničku o tom, že život je ako most a najdôležitejšie je ísť po ňom bez strachu. Anatolij, ktorý sa dnes volá Natan Ščaranský a od roku 2009 predsedá izraelskému prisťahovaleckému úradu Jewish Agency, patrí medzi tých politikov, ktorí aj legitímnu kritiku Izraela diskreditujú ako antisemitskú. Je to tá v gulagu osvedčená nekompromisnosť, ktorú preniesol priamo do politiky? Ale hádam popri tom nezabudol na zmäkčujúci zmysel pre humor. Tento text ste mohli čítať vďaka tomu, že platíte za obsah. Vážime si to.


Bratislavský kraj chce v tomto roku obnoviť minimálne 118 km cykloturistických trás

Pokračovať bude aj v údržbe peších turistických trás.

BRATISLAVA. Bratislavský samosprávny kraj chce v tomto roku obnoviť 118,5 kilometra cykloturistických trás za maximálne 37.529 eur. Pokračovať bude aj v údržbe peších turistických trás na území kraja. TASR o tom informovala hovorkyňa BSK Lucia Forman. Kraj pokračuje v pravidelnej údržbe cykloturistických trás v spolupráci so Slovenským cykloklubom. "Údržba je zameraná na obnovu maľovaného značenia, náterov starých cyklosmerovníkov, osadenie nových cyklostojanov, cyklosmeroviek, tabuliek miestneho názvu, obrázkových cyklosmeroviek," spresnila Forman. Nepravidelná údržba sa zameriava na odstraňovanie škôd v prípade kalamít a na doplnenie poškodených i chýbajúcich prvkov orientácie. V minulom roku bola realizovaná údržba cykloturistických trás v dĺžke 153,7 kilometra. Väčšinu obnovených trás nájdu cykloturisti v oblasti Záhoria, Devína, Devínskej Novej Vsi, Dúbravky, Lamača, Záhorskej Bystrice, Stupavy, Marianky a Borinky. "Údržba sa robila aj na medzinárodných cyklotrasách - na EuroVelo 13 v dĺžke 22,1 kilometra, EuroVelo 6 v dĺžke 7,6 kilometra. Najdlhšou obnovenou trasou je obľúbená GreenBike Tour v dĺžke 40,6 kilometra," podotkla Forman. V spolupráci s Klubom slovenských turistov sa v minulom roku realizovala aj údržba a obnova peších turistických značených trás na 164,5 kilometra trás. Nová turistická vývesná informačná mapa uvíta turistov v Plaveckom Podhradí a obnovená je informačná mapa v Limbachu. "V roku 2019 sa údržba vykonáva na peších turistických chodníkoch v celkovej dĺžke 190,2 kilometra. Jej súčasťou je obnova značkovania, stavba smerovníkov, údržba značkárskych kolov, výroba a osadenie nových turistických informačných máp. Finančné náklady na údržbu a obnovu na tento rok tvoria takmer 5000 eur," priblížila hovorkyňa BSK. Značkári Klubu slovenských turistov od začiatku tohtoročnej sezóny už vyznačkovali trasy hrad Devín, parkovisko - Slavín v dĺžke 16,1 kilometra, Biely kríž - Tri kamenné kopce v dĺžke 10,4 kilometra, Svätý Jur, železničná stanica - Košarisko v dĺžke 10,7 kilometra, Štefánikova mohyla - Pustý kostolík v dĺžke 10,4 kilometra (značenie na Biely kríž sa realizuje), Ivanka pri Dunaji most - Ivanka pri Dunaji múzeum v dĺžke 1,5 kilometra.


F1: V Monaku vyhral Vettel na Ferrari, tretina jazdcov pretek nedokončila

Po deviatich rokoch Raikonnen opäť štartoval z pole position.

MONAKO. Nemecký jazdec Sebastian Vettel z tímu Ferrari triumfoval v nedeľňajšej prestížnej Veľkej cene Monaka formuly 1. Dvadsaťdeväťročný rodák z Heppenheimu štartoval z druhého miesta a počas zastávok v boxoch sa dokázal prepracovať na vedúcu pozíciu pred tímového kolegu a víťaza kvalifikácie Kimi Räikkönena. Fínsky pilot na druhej priečke zaostal za víťazom o 3,145 sekundy. Tretí finišoval Austrálčan Daniel Ricciardo na monoposte Red Bull s odstupom 3,745 sekundy. Zatiaľ najväčší konkurent Vettela v boji o majstrovský titul Lewis Hamilton z Mercedesu skončil na siedmom mieste vinou zbabranej kvalifikácie, kde obsadil len 14. post. Jeho kolegu Valtteriho Bottasa klasifikovali na štvrtom poste, v závere sa musel brániť pred dobiedzajúcim Maxom Verstappenom z Red Bullu. Vettel s Räikkönenom vybojovali pre Ferrari prvé double od Veľkej ceny Nemecka v júli 2010. Vtedy sa oň postarali Fernando Alonso s Felipem Massom. Vettel dosiahol v nedeľu svoje 45. víťazstvo v F1 v kariére, v tomto roku zatiaľ neskončil horšie ako druhý. Zo šiestich doterajších pretekov má na konte tri výhry a tri druhé priečky. Preto mu zaslúžene patri vedúce postavenie v tohtoročnom šampionáte so 129 bodmi. Na druhej priečke je Hamilton s 25-bodovým odstupom, tretí Bottas stráca už 54 bodov. Ferrari, ktoré dosiahlo v Monaku prvý triumf od sezóny 2001, sa zásluhou double dostalo aj na prvú pozíciu v Pohári konštruktérov, pred Mercedesom vedie o 17 bodov. Nasledujúca veľká cena sa uskutoční 11. júna v kanadskom Montreale. Štart z prvého radu vyšiel monopostom Ferrari bez problémov a už po prvom kole na nich strácal Bottas viac ako sekundu. Líder Räikkönen si vypracoval pred kolegom Vettelom dostatočný náskok a nebol ohrozený použitím systému DRS. Úvod monackej veľkej ceny prebehol nečakane hladko, na úzkej trati nedošlo ku kolíziám. Hamilton štartujúci z 13. miesta sa po štarte dostal o jednu priečku vyššie, ale potom sa nevedel posunúť vyššie. Ferrari išlo v pohode, v 10. kole mal Räikkönen náskok dvoch sekúnd pred Vettelom a 5,6 sekundy pred Bottasom. Vettel sa v potom ďalšom priebehu začal približovať k Räikkönenovi, medzitým sa prvým odstupujúcim stal Hülkenberg z Renaultu pre problémy s prevodovkou. V 25. kole jazdci Ferrari dostihli o kolo pomalších pilotov a Vettel zaostával za lídrom zrazu o menej ako sekundu, doťahoval sa aj Bottas. Po upokojení situácie sa odstupy na prvých troch priečkach opäť natiahli. Približne v polovici pretekov prišlo k výmenám pneumatík v boxoch a po nich sa Vettel ocitol na čele pred Räikkönenom, na tretie miesto sa prepracoval Ricciardo, siedmy bol Hamilton. V 60. kole sa v zákrute Portier po ťuknutí od Buttona (McLaren) prevrátil Wehrlein (Sauber) na bok k bariére a na trať po prvý raz vyšlo bezpečnostné vozidlo. Krátko na to skončil v pretekoch aj druhý monopost Sauberu, Ericsson nezvládol riadenie v Sainte Devote a čelne vrazil do bariéry. Výsledky - Veľká cena Monaka F1 - Monte Carlo (po 78 kolách): 1. Sebastian Vettel (Nem.) Ferrari 1:44:44,340 h, 2. Kimi Räikkönen (Fín.) Ferrari +3,145 s, 3. Daniel Ricciardo (Aus.) Red Bull +3,745, 4. Valtteri Bottas (Fín.) Mercedes +5,517, 5. Max Verstappen (Hol.) Red Bull +6,199, 6. Carlos Sainz (Šp.) Toro Rosso +12,038, 7. Lewis Hamilton (V. Brit.) Mercedes +15,801Poradie MS (po 6 z 20 pretekov): 1. Sebastian Vettel (Nem.) Ferrari 129 bodov, 2. Lewis Hamilton (V. Brit.) Mercedes 104, 3. Valtteri Bottas (Fín.) Mercedes 75, 4. Kimi Räikkönen (Fín.) Ferrari 67, 5. Daniel Ricciardo (Aus.) Red Bull 52, 6. Max Verstappen (Hol.) Red Bull 45Pohár konštruktérov: 1. Ferrari 196 bodov, 2. Mercedes 179, 3. Red Bull 97, 4. Force India 53, 5. Toro Rosso 29, 6. Williams 20 Jedenásť kôl pred koncom sa opäť išlo naplno, poradie na prvých troch priečkach sa nezmenilo. Hneď po reštarte skončil v bariére v Sainte Devote Vandoorne z McLarenu. Vedúci Vettel si do konca pretekov v pohode kontroloval náskok a pripísal si tretiu výhru v sezóne.


Talianska a kanadská polícia zadržali 14 ľudí pri razii proti 'Ndranghete

Operácia bola zameraná na dolapenie členov mafiánskeho klanu Muia.

RÍM. Štrnásť ľudí zatkla kanadská a talianska polícia pri spoločných raziách voči kalábrijskej zločineckej organizácii 'Ndrangheta. S odvolaním sa na štvrtkové oznámenie talianskej polície o tom informovala agentúra DPA. Operácia bola zameraná na dolapenie členov mafiánskeho klanu Muia pochádzajúceho z mesta Siderno ležiacom v juhotalianskom regióne Kalábria. Podľa talianskej polície pri nej "po prvý raz" vyšlo najavo, že členovia kanadskej 'Ndranghety boli oprávnení stretávať sa a robiť zásadné rozhodnutia skôr v Kanade než v Taliansku. Kalábrijská 'Ndrangheta patrí spolu so sicílskou Cosa Nostrou a neapolskou Camorrou k najdôležitejším skupinám organizovaného zločinu v Taliansku a vybudovala si základne i v zahraničí; okrem iného pôsobí v Nemecku, USA či Austrálii. Vedúce postavenie má 'Ndrangheta najmä v pašovaní kokaínu do Európy.


Od roku 2000 zaznamenali v Salvadore ôsmy deň bez vraždy

Vlani v júli nahlásili 291 vrážd, no tento rok ich za rovnaké obdobie bolo 154.

SAN SALVADOR. V Salvádore zaznamenali výnimočný deň, počas ktorého sa nestala ani jedna vražda. Prezident Nayib Bukele vo štvrtok uviedol, že v posledný júlový deň úrady nedostali žiadne hlásenie o vražde. Kancelária generálneho prokurátora a zástupcovia márnic takisto uviedli, že v stredu neprijali žiadnu správu o nejakej vražde. Policajt Ricardo Sosa vyhlásil, že takýto deň nastal od roku 2000 celkovo len osem ráz. Bukele vedie malú, no nebezpečnú krajinu od júna, pričom počas jeho úradovania zaznamenali denne v priemere päť vrážd. Minister spravodlivosti Rogelio Rivas povedal, že vlani v júli nahlásili 291 vrážd, no tento rok ich za rovnaké obdobie bolo 154. Sosa uviedol, že je to dôkaz toho, že úsilie prezidenta bojovať proti násiliu skutočne funguje, no podľa neho bude veľkou výzvou udržať takéto výsledky.


Amazon si nechal patentovať dron, ktorý priletí k elektromobilu a nabije ho

Patent počíta s batériou s obrovskou kapacitou.

RENO, BRATISLAVA. Autor tohto článku už zažil situáciu, keď elektromobil s udávaným dojazdom 250 kilometrov po 190 kilometroch zastal a odmietol pokračovať ďalej. Problém nebol len medzi volantom a sedačkou, ale aj v stále nedostatočnej sieti nabíjačiek a v tom, že nabíjanie elektroauta predsa nie je také rýchle ako návšteva benzínky. Problém so stále malým dojazdom a pomalým nabíjaním sa snaží vyriešiť internetový obchodný gigant Amazon. Ten vyvíja bezpilotný dron, ktorý by dokázal priletieť za elektromobilom a nabiť ho. Má patent na "systémy, zariadenia a metódy na prenos energie z bezpilotného autonómneho vozidla na iné vozidlo, akým je napríklad auto" upozornil web Roadshow. Amazon požiadal v roku 2014 o patent, ktorý americký patentový úrad zaregistroval začiatkom októbra pod číslom 9 778 653. Na 32 stranách je opísaný princíp, ako by nabíjací dron mohol fungovať. Keď bude elektromobilu dochádzať šťava, auto sa samo pripojí na centrálny server a objedná si zásielku elektriny. Bezpilotný dron sa vznesie do vzduchu a priletí k autu. Keď sa dron priblíži k autu, identifikuje ho pomocou kamery a pristane na jeho streche. V patente je opísaných viacero spôsobov, akým by sa dron mohol k autu prichytiť, ako napríklad svorky či výsuvná dokovacia stanica. V patente sa však neuvádza, ako Amazon získa batériu s dostatočnou energetickou hustotou na to, aby toto riešenie mohlo byť použiteľné v praxi. Dron, ktorý by k autu priletel s batériou dostatočne veľkou na to, aby nabil elektromobil aspoň na pár kilometrov, by musel byť obrovský a veľmi ťažký, nabíjanie by pritom trvalo najmenej desiatky minút.


Trump upravil rétoriku. Necítim k Putinovi ani lásku, ani nenávisť, hovorí

Putin ešte vlani v decembri označil amerického miliardára za veľmi talentovaného človeka a za absolútneho lídra kampane.

WASHINGTON. Republikánsky kandidát na amerického prezidenta Donald Trump prestal velebiť šéfa Kremľa Vladimira Putina, ktorého nedávno označil za lepšieho lídra, než je prezident USA Barack Obama. Informovala o tom agentúra Reuters. Deň po televíznej debate kandidátov na viceprezidenta, na ktorej republikán Mike Pence označil Putina za "malého a násilníckeho vodcu", Trump v stredu upravil svoju rétoriku. "Necítim k Putinovi ani lásku, ani nenávisť. Uvidíme, ako to bude fungovať," povedal Trump pred svojimi stúpencami v štáte Nevada. "Možno budeme mať dobrý vzťah. Možno budeme mať príšerný vzťah. Možno budeme mať vzťah priamo uprostred," vysvetlil Trump. Rusko by však podľa jeho názoru mohlo byť cenným spojencom v boji proti teroristickej organizácii Islamský štát. Putin ešte vlani v decembri označil amerického miliardára za veľmi talentovaného človeka a za absolútneho lídra kampane pred prezidentskými voľbami. Trump označil za veľkú česť, že dostal kompliment od človeka, akým je Putin, ktorého "si vážia doma i v zahraničí". V septembri toho roka Trump uviedol, že Putin si udržiava silnú kontrolu nad svojou krajinou a teší sa veľkej, vyše 80-percentnej podpore obyvateľstva. "Je to veľmi rozdielny systém a mne sa ten systém nepáči, ale (Putin) je rozhodne v tomto systéme lídrom, a to omnoho viac, než je lídrom náš prezident... My máme rozdelenú krajinu," vyhlásil Trump. Súčasne priznal, že ho tešia pochvalné vyjadrenia na jeho adresu zo strany Vladimira Putina a že na ne bude reagovať v podobnom duchu.


Prvýkrát za túto zimu klesla teplota pod -20 stupňov Celzia

BRATISLAVA. Na viacerých miestach na severe Slovenska bolo v utorok ráno menej ako -20 stupňov Celzia. Stalo sa to prvýkrát za túto zimu, informoval Slovenský hydrometerologický ústav (SHMÚ) na svojej facebookovej stránke. "V studenom, pôvodom arktickom vzduchu, v noci pri slabom vetre najmä v severnej polovici územia prevládala malá oblačnosť, a tak sa tam na snehovej pokrývke výrazne ochladilo," vysvetľuje SHMÚ. Najmrazivejšie ráno zažili obyvatelia Oravy. V Oravskej Lesnej meteorológovia namerali -21,5 stupňov Celzia a v Rabči -20,3 stupňov Celzia. Mínusové teploty majú pokračovať aj túto noc, malo by však byť o niečo teplejšie.


Vietor vie zhodiť budovy. V tuneli skúmajú, ako sa tomu vyhnúť

STU vo svojom výskumnom centre skúma, ako bude prúdiť vzduch okolo mrakodrapov Zahy Hadid.

BRATISLAVA. Bol to tretí najdlhší vysutý most na svete, meral 850 metrov. Šoféri si ho však dlho neužili, most v americkom meste Tacoma pri Seattli spadol len štyri mesiace po tom, ako ho v roku 1940 otvorili. Obeť bola len jedna, pri páde zomrel čierny kokeršpaniel Tubby. Keď most padal, zo strachu odmietol opustiť auto, čo sa mu stalo osudným. No pád mosta púta pozornosť najmä pre jeho príčinu, bol za tým silný vietor. „Vietor s rýchlosťou osem metrov za sekundu dokáže zvaliť most,“ povedala na tlačovej konferencii Oľga Hubová, vedúca katedry stavebnej mechaniky Slovenskej technickej univerzity. „Všetky štíhle konštrukcie sú citlivé na vietor. Vieme preto dizajn upraviť tak, aby kládol vetru čo najmenší odpor.“ Za posledných desať rokov sme tu mali dva orkány, vetry so silou najmenej 43 metrov za sekundu. S novinármi sa Hubová stretla vo výskumnom centre univerzity, kde sa nachádza niekoľkometrový veterný tunel. Skúmajú v ňom, ako bude vyzerať prúdenie vetra okolo naprojektovaných budov. V súčasnosti sa výskumníci zameriavajú na návrh mrakodrapov v štvrti New City Centre pri bratislavských Mlynských nivách, ktoré naprojektovalo architektonické štúdio Zahy Hadid. Veže by mali mať 31 poschodí a merať 105 metrov. Bývanie v troch vežiach, spolu 800 bytov, by mali dokončiť počas roku 2019. Neskôr by mali dokončiť aj vyššiu administratívnu vežu. V tuneli umiestnili modely budovy zmenšené v pomere 1:380. Budovy vytlačili na 3D tlačiarni, okolie namodelovali z polystyrénu. „Našou úlohou je dopredu preskúmať, čo sa s konštrukciou môže diať v dôsledku výnimočne silného vetra, ktorý sa objaví raz za 50 rokov,“ hovorí Hubová. Upozorňuje, že Bratislava je veľmi veterné mesto. "Za posledných desať rokov sme tu mali dva orkány, vetry so silou najmenej 43 metrov za sekundu“. Keď projektanti navrhujú budovu, musia rátať so záťažou spôsobenou vetrom, aby nedopadla podobne ako most v Tacome. To sa dá odhadnúť pri budovách s pravidelným pôdorysom, no ak je konštrukcia netypická, je to komplikovanejšie. „V tuneli to vieme odhadnúť s veľmi veľkou presnosťou. Simulujeme, čo by sa stalo, keby sa budova postavila podľa návrhu,“ hovorí Lenka Konečná, výskumná pracovníčka univerzity. V posledných dňoch sa zameriavali na chodcov, teda na prúdenie vzduchu vo výške 1,7 metra. „Okolo budov plánujú postaviť detské ihriská. Zistil sme, že vietor by tam dosahoval rýchlosť pätnásť metrov za sekundu, nie je to teda dobré miesto. Výsledky posunieme projektantom a je už na nich, aby podľa toho projekt prekreslili,“ uviedla Hubová. Jeden projekt podľa výsledkov z tunela prekreslovali aj nedávno, no konkrétnosti vedci neprezrádzajú. „Tá budova ešte nestojí, stále sa len projektuje,“ hovorí Konečná. V univerzitnom centre skúmajú len prúdenie vetra, nedá sa simulovať konkrétny dosah. Teda či a ako by narušil statiku celej budovy. To by modely museli byť z rovnakého alebo aspoň veľmi podobného materiálu ako samotná budova, čo by bolo nákladnejšie, priznáva Konečná. Laboratória STU sa nezameriavajú len na vietor, umožňujú skúmať aj šírenie tepla a vlhkosti v budove, akustiku, prirodzené osvetlenie, životnosť materiálov či energetickú efektívnosť budov. „Po dlhšom čase išlo o zásadnejšiu investíciu do vysokých škôl a skvalitnenie prostredia pre vzdelávanie a vedu,“ cituje tlačová správa školy rektora Roberta Redhammera. Dôležité podľa neho je, že študenti sa počas podobných výskumov, ako sú tie v tuneli, dostávajú do priameho kontaktu s vedeckou prácou.


Manželky lídrov počas summitu NATO spoznajú Brusel

Prominentné dámy sprevádzať družka belgického premiéra Amélie Derbaudrenghienová.

BRUSEL. Kým vrcholní politickí predstavitelia budú na oficiálnych stretnutiach a summite NATO, ich manželky budú mať odlišný program. Po Bruseli bude vo štvrtok tri prominentné dámy sprevádzať družka belgického premiéra Amélie Derbaudrenghienová, ktorá na verejnosti vystupuje len zriedka. Manželka prezidenta USA Melania Trumpová začne svoj program samostatne návštevou chorých detí a ich rodín v Detskej univerzitnej nemocnici kráľovnej Fabioly na severe belgickej metropoly. Potom už bude spoločne s manželkou francúzskej hlavy štátu Brigitte Macronovou a manželkou generálneho tajomníka NATO Ingrid Schulerudovou v rukách družky belgického premiéra. Derbaudrenghienová trojicu žien počas konania summitu NATO zavedie do múzea Magritte, kde sú vystavené obrazy najznámejších belgických surrealistov. Podrobný itinerár prvých dám priniesla agentúra AFP. Ďalšou zastávkou bude návšteva obchodu značky Delvaux. Tá sa považuje za "najstaršiu luxusnú koženú galantériu sveta, ktorá bola založená v roku 1829 v Bruseli". Kvarteto následne zamieri na Zámok Laeken na severe Bruselu, kde ich privíta belgická kráľovná Matilda. Dámy si pozrú vychýrené kráľovské skleníky s tropickými rastlinami, ktorými sa Belgicko pýši už od konca 19. storočia. Kráľovský palác informoval, že panovníčka hostky pozve na večeru do zámku. Bezprostredne po skončení summitu NATO odletí Melania Trumpová s prezidentom USA Donaldom Trumpom na Sicíliu, kde bude v piatok a sobotu stretnutie zoskupenia G7.


Johnson nepriniesol Junckerovi žiadne nové návrhy ohľadom brexitu

Európska komisia vyzvala britského premiéra, aby prišiel s priechodnými návrhmi.

LUXEMBURG. Európska komisia v pondelok vyhlásila, že je stále prístupná diskusiám s Britániou o hľadaní riešenia v súčasnej britskej patovej situácii týkajúcej sa tzv. brexitu. Európska komisia bude "24 hodín denne po sedem dní v týždni prístupná" britským návrhom na dosiahnutie kompromisného riešenia. Exekutíva EÚ to uviedla v oficiálnom stanovisku v súvislosti s pondelňajším stretnutím britského premiéra Borisa Johnsona s predsedom Európskej komisie Jeanom-Claudom Junckerom v Luxemburgu. V správe Európskej komisie sa uvádza, že Johnson a Juncker mali počas pracovného obeda "konštruktívne rokovanie", na ktorom sa zúčastnili aj hlavný vyjednávač EÚ pre brexit Michel Barnier a britský vyjednávač pre brexit David Frost. Cieľom stretnutia bolo zhodnotiť prebiehajúce technické rozhovory medzi EÚ a Britániou a prediskutovať ďalšie kroky. "Lídri zhodnotili prebiehajúce rozhovory medzi tímom Spojeného kráľovstva a pracovnou skupinou k článku 50," uvádza sa v dokumente eurokomisie s odkazom na článok 50 Lisabonskej zmluvy, ktorý upravuje podmienky odchodu z Únie. Zároveň vyzvala britského premiéra Borisa Johnsona, aby prišiel s priechodnými návrhmi na vyriešenie situácie. Informácie priniesli tlačové agentúry AP a AFP. Výkonný orgán Európskej únie uviedol, že počas pondelkového pracovného obeda Johnsona a predsedu Európskej komisie Jeana-Clauda Junckera v Luxemburgu "takéto návrhy Spojené kráľovstvo nepredložilo". "Predseda britskej vlády opätovne potvrdil svoj záväzok k Veľkopiatkovej dohode z Belfastu a odhodlanie dosiahnuť dohodu o brexite bez írskej poistky, ktorú by mohli podporiť poslanci Spojeného kráľovstva. Opätovne zdôraznil, že nebude požadovať odklad dátumu brexitu a 31. októbra zaistí odchod Spojeného kráľovstva z EÚ," uvádza sa v uvedenej správe. "Októbrové zasadnutie Európskej rady bude v tomto procese dôležitým medzníkom. Ostaných 27 členských krajín zostáva jednotných," dodal Juncker. Summit EÚ sa uskutoční v dňoch 17. a 18. októbra v Bruseli. Sídlo britského premiéra na Downing Street v Londýne po pracovnom obede uviedlo, že Johnson a Juncker sa dohodli, že rozhovory o brexite "treba zintenzívniť", pričom predstavitelia sa budú stretávať každý deň. "Lídri sa dohodli, že diskusie treba zintenzívniť a že stretnutia sa čoskoro budú konať na dennej báze," uviedol úrad britského premiéra po vôbec prvom stretnutí týchto dvoch politikov tvárou v tvár. Britský premiér Jonhson v minulosti opakovane tvrdil, že Británia odíde z EÚ v plánovanom termíne, teda 31. októbra, či už s dohodou, alebo bez nej. Takisto však vyhlasuje, že včas dokáže uzavrieť s EÚ takú prepracovanú "rozvodovú dohodu", ktorá umožní riadený brexit.


Bombový útok v Afganistane si vyžiadal 13 mŕtvych

LAŠKAR GÁH. Bombový útok na juhu Afganistanu v provincii Hílmand si vyžiadal 13 mŕtvych a 19 zranených. Bomba, ktorá bola umiestnená v aute, zasiahla v nedeľu v okrese Nawa vojenské vozidlo. Podľa hovorcu vlády sú medzi obeťami vojaci aj civilisti. Zranených hospitalizovali v meste Laškar Gáh. K útoku sa zatiaľ neprihlásila žiadna extrémistická skupina. Afganské bezpečnostné zložky minulý mesiac informovali, že okres Nawa oslobodili od militantov hnutia Taliban. Tí však pred niekoľkými dňami zaútočili v meste Laškar Gáh v blízkosti policajného veliteľstva, pričom zabili a zranili niekoľko ľudí.


Lídrov skupiny Britain First zatkli, údajne podnecovali násilie

Dvojicu zadržali za údajné podnecovanie nenávisti.

LONDÝN. Dvoch lídrov krajne pravicovej politickej skupiny Britain First (Británia na prvom mieste) Paula Goldinga a Jaydu Fransenovú vo štvrtok zatkli za údajné podnecovanie nenávisti. Britain First dosiahla publicitu vďaka Fransenovej protimoslimským odkazom a videám na Twitteri, ktoré minulý mesiac retvítoval americký prezident Donald Trump. Šéfa skupiny Britain First Goldinga a jeho prvú podpredsedníčku Fransenovú zadržali v severoírskom hlavnom meste Belfast po tom, čo Fransenová absolvovala na tamojšom súde vypočúvanie a Golding ju tam prišiel podporiť. Fransenová je totiž obvinená z nenávistného prejavu počas zhromaždenia s názvom "Severné Írsko proti terorizmu", ktoré sa konalo 6. augusta v Belfaste. Goldinga zatkli vo štvrtok za to isté zhromaždenie a Fransenovú za zverejnenie odkazu, kritického voči islamu, na sociálnej sieti, uviedla tlačová agentúra AP. Trump minulý mesiac retvítoval z účtu Fransenovej tri videá, v ktorých sa tvrdilo, že zachytávajú násilie páchané moslimami. Trumpov čin skritizovala aj britská premiérka Theresa Mayová, ktorá povedala, že "nič horšie urobiť nemohol". Politická skupina Britain First (Británia na prvom mieste) je proti multikulturalizmu a "islamizácii" Británie, ako to sama nazýva.


Aj napriek škandálu niekdajší rakúsky vicekancelár opäť dovolenkuje na Ibize

Strache pricestoval na Ibizu spolu so svojou manželkou a tromi deťmi.

VIEDEŇ. Bývalý predseda Slobodnej strany Rakúska (FPÖ) a niekdajší rakúsky vicekancelár Heinz-Christian Strache dovolenkuje aj tento rok už sedemnástykrát na španielskom ostrove Ibiza, a to i napriek tomu, že práve tam bol nakrútený videozáznam, ktorý ho ako politika skompromitoval. Informovali o tom v piatok rakúske médiá. Video natočené na Ibize totiž Stracheho zachytáva, ako pred voľbami z roku 2017 diskutuje o možných nelegálnych daroch pre svoju stranu a údajnej príbuznej ruského oligarchu výhľadovo sľubuje verejné zákazky, ak mu pomôže k volebnému úspechu. Strache podľa rakúskeho denníka Kronen Zeitung pricestoval na Ibizu vo štvrtok spolu so svojou manželkou a tromi deťmi. Tieto informácie potvrdil aj samotný Strache, ktorého citoval denník Österreich. Dôvodom, prečo si ako dovolenkovú destináciu opäť vybral Ibizu, je podľa neho to, že ešte "vždy sa tam oplatí cestovať". Po odhalení škandálu Strache odstúpil z postu vicekancelára, na čo vtedajší kancelár Sebastian Kurz odvolal ministra vnútra, Stracheho spolustraníka Herberta Kickla. Koaličnú vládu následne opustili aj zvyšní ministri z FPÖ. Parlament neskôr aj s podporou FPÖ vyslovil Kurzovi nedôveru. Vedenie krajiny nakoniec prevzala začiatkom júna úradnícka vláda dočasnej kancelárky Brigitty Bierleinovej.


Stredoeurópske fórum privíta svetových intelektuálov, diskutovať budú o človeku v spoločnosti

Po prvý raz na Slovensku vystúpi svetový izraelský filozof Avishai Margalit.

BRATISLAVA/ZVOLEN/BÁTOVCE. V Bratislave budú po deviatykrát v rámci Stredoeurópskeho fóra 2017 diskutovať svetoví spisovatelia, filozofi, sociológovia aj historici. Témami budú "Ako sa z dobrého človeka stane zlý. Ako sa zo slušnej spoločnosti neľudská. A naopak, ako sa zo šialenej spoločnosti môže znovu stať normálna." Stredoeurópske fórum sa začne v piatok 17. novembra v Starej tržnici so štyrmi mužmi roku 1989 - Adamom Michnikom, Mirom Kusým, Miklósom Harasztim a Karlom Schwarzenbergom. Anna Neistat, reportérka a riaditeľka Amnesty International pre globálny výskum, otvorí v Starej tržnici výstavu fotografií historického aj aktuálneho policajného násilia v rôznach častiach sveta vrátane novembrových z pražských ulíc roku 1989 i slovenskej Moldavy nad Bodvou. V sobotu 18. premietnu dokument s Annou Neistat, E-Team, ocenený na známom festivale nezávislých textov Sundance.  Program bude pokračovať diskusiou s Novozélanďanom pôsobiacim v Oxforde, Maxom Harrisom. O tom, ako to vidia budúcnosť politiky, budú debatovať ekonóm Tomáš Sedláček, spisovateľka Slavenka Drakulič a politológ Ivan Krastev. Na tému Svet podľa Googlu prídu diskutovať nemecký spisovateľ Roman Koidl, brazíslko-fínsky open source hacker a bloger André Staltz a taliansky sociológ Vincenzo Susca. A tiež český psychiater a spisovateľ Radkin Honzák. V nedeľu vystúpi na fóre - po prvý raz na Slovensku - svetový izraelský filozof Avishai Margalit. Na tému, ako sa z dobrého človeka stane zlý a ako môžeme sami sebe zabrániť stať sa zlými, budú hovoriť historici Keith Lowe, nemecký historik Philip Ther a uzbecký spisovateľ Hamid Izmajlov a arabská nemecká spisovateľka Rasha Khayat. V pondelok 20. novembra sa publiku prihovorí ruská spisovateľka Ľudmila Ulická. Fórum zavíta okrem Bratislavy aj do Zvolena a Bátoviec. Vo Zvolene budú v sobotu debatovať Iveta Radičová, Adam Michnik, Andrzej Jagodzinski, Martin M. Šimečka a Michal Havran. V utorok 22. novembra sa zasa Bátovciach v uskutoční workshop holandského spisovateľa Chrisa Keulemansa.


Brazília vyškolila Peru a postúpila do štvrťfinále Copa America, ďalej ide aj Venezuela

SAO PAULO. Brazílski futbaloví reprezentanti zvíťazili vo svojom treťom zápase v A-skupine Copa America nad Peru vysoko 5:0 a postúpili do štvrťfinále. Pridali sa tak ku Kolumbii a obhajcovi z Čile, ktorí sa do neho kvalifikovali už po dvoch víťazných súbojoch v ich skupinách. Domáci tím mal na štadióne v Sao Paule prevahu a rozhodol už v prvom polčase po góloch Casemira, Firmina a Evertona. V druhom dejstve sa ešte strelecky presadili Dani Alves a Willian a Brazília sa so 7 bodmi stala víťazom skupiny. V druhom súboji v Belo Horizonte zvíťazila Venezuela nad Bolíviou 3:1 a tiež prenikla medzi elitnú osmičku, keď na turnaji ešte neprehrala. Tretie skončilo so 4 bodmi Peru a bude čakať na výsledky ďalších zápasov, ktoré určia poradie v tabuľke tretích tímov. A-skupina: Bolívia - Venezuela 1:3 (0:1)Góly: 83. Justiniano - 2. a 55. Machis, 87. Martinez Peru - Brazília 0:5 (0:3)Góly: 12. Casemiro, 19. Firmino, 32. Everton, 53. Alves, 90. Willian


Medzimesačný rast maloobchodu eurozóny sa spomalil

Na Slovensku sa medzimesačný vývoj maloobchodných tržieb v marci zlepšil.

BRATISLAVA. Maloobchodné tržby v eurozóne podľa sezónne upravených údajov v marci medzimesačne posilnili o 0,3 percenta, ale v rámci celej 28-člennej Európskej únie o 0,2 percenta klesli. Medzimesačný vývoj maloobchodu sa tak zhoršil, keďže vo februári maloobchodné tržby v eurozóne oproti predošlému mesiacu stúpli o 0,5 percenta a v rámci celej EÚ o 0,7 percenta. Informoval o tom štatistický úrad Európskej únie Eurostat. Medziročne sa marcové kalendárne upravené tržby maloobchodu eurozóny zvýšili o 2,3 percenta a v rámci celej EÚ stúpli o 2,5 percenta. Na Slovensku sa medzimesačný vývoj maloobchodných tržieb v marci zlepšil, keďže podľa údajov Eurostatu posilnili o 1,2 percenta po februárovom poklese o 0,1 percenta. Medziročne sa kalendárne upravené tržby slovenského maloobchodu v marci zvýšili o 6 percent. V rámci krajín EÚ, z ktorých mal Eurostat údaje k dispozícii, maloobchod v marci medzimesačne posilnil najviac v Maďarsku (1,8 %), Estónsku (1,6 %) a Luxembursku (1,5 %). Najvýraznejšie medzimesačne maloobchod oslabil v Portugalsku (-2,3 %), Slovinsku a Veľkej Británii (zhodne -2,2 %) a vo Fínsku (-2,1 %). Medziročne maloobchod vzrástol vo všetkých štátoch EÚ, z ktorých boli údaje k dispozícii. Najvýraznejší rast evidovali v Slovinsku (10,4 %), Rumunsku (9,1 %) a v Luxembursku (7,8 %).


Murray po úspechu v Antverpách: Je to prekvapenie pre mňa aj môj tím

Škótsky tenista už necíti bolesť bedrového kĺbu.

ANTVERPY. Keď sa v lete 2018 Andy Murray vrátil na kurty po prvej operácii bedrového kĺbu, nezdalo sa, že sa škótsky tenista dočká výraznejších úspechov. Aj vo víťazných dueloch trpel a zreteľne pociťoval bolesť. Začiatkom roku 2019 absolvoval ďalší chirurgický zákrok a v nedeľu zavŕšil svoj návrat titulom na turnaji ATP v Antverpách. Bývalá svetová jednotka neuhrala na podujatiach v Cincinnati a Winston-Saleme ani set. Pred príchodom na belgický turnaj Murray šesťkrát nepostúpil ani do štvrťfinále. "Vôbec som si nemyslel, že idem vyhrať turnaj, alebo zdolať hráčov ako Wawrinka či Berrettini," povedal 32-ročný tenista. "Chcel som sa iba cítiť konkurencieschopný. Úspech je prekvapením pre mňa aj môj tím," tešil sa. Dvojnásobný olympijský víťaz si pripísal 45. triumf na okruhu ATP. "Deň pred finále som nervozitu nepociťoval, no tesne pred zápasom áno. Cítil som, že nie som pripravený zvíťaziť. Nedáva to zmysel, ale napokon som triumfoval." Radosť Škótovi spôsobuje nielen úspech na dvorci, ale aj jeho zdravie: "Bedro je v poriadku. Už necítim žiadnu bolesť, čo je úžasné. Môžem súťažiť a užívať si to."


Pri pobreží Maroka našli asi dvadsať mŕtvych migrantov

Posádka španielskej lode si všimla bezduché telá na morskej hladine.

MADRID, MELILLA. Mŕtve telá asi dvoch desiatok migrantov vyzdvihli posádky plavidiel marockej pobrežnej stráže z vôd pri pobreží severoafrickej krajiny. Ako informoval v nedeľu hovorca prefektúry v španielskej exkláve Melilla ležiacej na marockom území, posádka istej španielskej lode si v sobotu všimla bezduché telá na morskej hladine v marockých výsostných vodách a následne o svojich poznatkoch informovala záchranárov zo Španielska i Maroka. Oficiálne miesta v Maroku zatiaľ počet migrantov-nešťastníkov zo subsaharskej oblasti oficiálne neuviedli. Práve utečenci zo spomínaného regiónu v ostatnom čase čoraz častejšie využívajú tranzitnú trasu vedúcu do Španielska, aby prenikli na starý kontinent. Po mori sa do monarchie na Pyrenejskom polostrove dostalo od začiatku roka podľa Medzinárodnej organizácie pre migráciu 1279 migrantov. Za vlaňajší rok však cez Stredozemné more smerovalo do Španielska podľa údajov Frontexu 22.900 migrantov, čo bol v medziročnom porovnaní viac ako dvojnásobný nárast. Pre vyše 200 z utečencov sa však toto cestovanie skončilo úmrtím.


DOBRÉ RÁNODobré ráno: Toto je dôkaz, že Slovensko je mafiánsky štát

Tibor Gašpar ako poradca napokon skončil.

Ako by sme podobnú situáciu už kdesi zažili. Tibor Gašpar mal problém opustiť post šéfa polície, teraz sa mu ťažko odchádzalo z postu poradcu ministerky vnútra. A začal konšpiračne blúzniť o nejakom prevrate a majdanizácii. Dôvod však bol iný: na Gašparov príkaz mal údajne lustrovať Jána Kuciaka šéf spravodajskej jednotky finančnej polície Pavol Vorobjov. Tibor Gašpar to odmieta. Denisa Saková však priznala, že o takejto výpovedi Vorobjova existuje úradný záznam. Ale tiež poprela špekulácie, že sa mala vyhrážať svojou demisiou, ak Gašpar neodíde. Čo sa teda stalo? Naozaj je Slovensko v takom rozvrate, že orgány štátu spolupracujú s mafiou? A čo teraz bude nasledovať? Tomáš Prokopčák sa rozpráva s Jakubom Filom. Podcast Dobré ráno vzniká vďaka práci našich kolegov, reportérov a editorov v denníku SME. Ak chcete podporiť hľadanie faktov a pravdy, najľahšie to urobíte kúpou predplatného SME na sme.sk/podcast. Opozičné hnutie OĽaNO podáva pre kauzu stimuly na vedu trestné oznámenie. Podľa Veroniky Remišovej je situácia taká vážna, že opozícia má podozrenie zo spáchania trestného činu subvenčného podvodu a trestného činu zneužívania právomoci verejného činiteľa. Poslankyňa koaličnej strany Most-Híd Irén Sárközy nezahlasuje za Roberta Fica ako kandidáta na ústavného sudcu. Sárközy, ktorá v ústavnoprávnom výbore nahradila kandidujúceho Petra Kresáka, tvrdí, že bude posudzovať odborné a morálne kvality uchádzačov. Viaceré európske krajiny oficiálne uznali lídra venezuelskej opozície Juana Guaidóa za prezidenta krajiny. Európa dala Venezuele a Nicolasovi Madoruovi ultimátum, aby do nedele vyhlásil nové prezidentské voľby, on to odmietol. Maduro už medzičasom začal rozprávať aj o možnosti občianskej vojny v tejto juhoamerickej krajine. Pápež František navštívil Spojené arabské emiráty. František sa tak stal prvým pápežom v dejinách, ktorý vstúpil na Arabský polostrov. Pápež sa chce v krajine zamerať na podporu medzináboženského dialógu a navštíviť katolíkov aj v oblastiach, kde nedominujú. Superbowl tento rok získali Patrioti. Vo finále NFL amerického futbalu zvíťazili 13:3 nad Los Angeles Rams. Skóre však bolo najnižšie v histórii superbowlu, Ďalšie rekordy prekonali šéftréner New England Patriots Bill Belichik, ktorý sa ako 66-ročný stal najstarším trénerom s víťazstvom v takomto zápase a rozohrávač Tom Brady, ktorý zvíťazil ako najstarší quarterback a svojim šiestym víťazstvom v superbowle prekonal historické tabuľky. Podcast Dobré ráno je dostupný na rôznych platformách: Všetky podcasty SME nájdete na linku podcasty.sme.sk. SME každý pracovný deň ráno vydáva denný spravodajský podcast Dobré ráno, ktorý ponúka prehľad najdôležitejších správ dňa. Zoom je týždenný vedecký podcast denníka SME a Rádia_FM. Každý týždeň správy zo sveta vedy, vedeckých osobností a ďalších objavov. Klik je týždenný podcast, komentovaný prehľad technologických správ, o udalostiach, ktoré sa udiali vo svete IT, médií a sociálnych sietí. Vychádza každú sobotu. Index je týždenný podcast denníka SME o ekonomike a podnikaní na Slovensku a vo svete. Prehľad dôležitých správ a zaujímavé rozhovory s podnikateľmi, analytikmi a ďalšími hosťami. Vychádza každý štvrtok Za volantom je podcast o autách a automobilovom priemysle - novinky, správy, testy automobilov aj situácie z ciest. Vychádza každý piatok. Podcast Tech_FM, ktorý vzniká v spolupráci s Rádio_FM, sa venuje dvom vedeckým alebo technologickým správam týždňa. Podcast Dejiny vzniká v spolupráci s magazínom Historická revue. Moderuje ho Jaro Valent a vychádza každú nedeľu. Diskutovať o podcastoch môžete s nami vo facebookovej skupine: Podcastový klub denníka SME. Nových členov schvaľujeme zvyčajne pár minút po prihlásení. Ak máte záujem o reklamný spot v podcastoch alebo inú spoluprácu, napíšte nám na podcasty@ sme.sk, pošleme vám cenovú ponuku.


Karlova Ves otvára Centrum služieb občanom aj v sobotu

Vybaviť si úradné veci na miestnom úrade v bratislavskej Karlovej Vsi bude už o čosi jednoduchšie.

BRATISLAVA. Vybaviť si úradné veci na miestnom úrade v bratislavskej Karlovej Vsi je o čosi jednoduchšie. Mestská časť sa totiž rozhodla vyjsť v ústrety občanom, ktorým sa často krížila pracovná doba s úradnými hodinami, a od soboty zavádza stránkové hodiny aj v sobotu. Centrum služieb občanom tak bude po novom otvorené aj v tento deň, a to v čase od 9.00 do 13.00 h. Okrem toho sa jeho úradné hodiny v stredu predĺžili až do 19.00 h. "Sobotné úradné hodiny Centra služieb občanom zatiaľ úrad zavádza na skúšobné štvormesačné obdobie," povedala na dnešnom brífingu starostka Karlovej Vsi Dana Čahojová. Počas tohto obdobia sa budú zbierať údaje o návštevnosti, aby mohol miestny úrad reflektovať na aktuálne potreby obyvateľov tejto mestskej časti. Takýto krok je pritom v samospráve zväčša raritou. "V Bratislave nenájdete dnes jediný úrad, ktorý by bol otvorený pre občanov aj v sobotu," myslí si prednosta miestneho úradu Ján Hrčka s tým, že Karlova Ves môže byť podľa neho príkladom pre ďalšie samosprávy. Rozhodnutie mestskej časti v tomto smere vníma pozitívne aj Združenie občanov miest a obcí Slovenska (ZOMOS). Podľa jeho predsedu Vladimíra Špánika je totiž pre mnohých občanov práve tento víkendový deň jediným dňom v týždni, keď si môžu riešiť úradné záležitosti. "Poskytnúť občanom viac času na riešenie záležitostí vo vzťahu k ich mestskej časti je chvályhodná zmena a som presvedčený, že to je krok, ktorý ľudia ocenia," dopĺňa Špánik. V Centre služieb občanom je možné osvedčiť podpis alebo fotokópiu dokumentov za nižšie poplatky ako u notára. Túto službu môžu využiť všetci obyvatelia Bratislavy. V klientskom centre sa pre Karlovešťanov nachádza aj ohlasovňa pobytu obyvateľov, matrika, oddelenie daní a poplatkov, kde si môžu ľudia okrem iného vybaviť rybársky lístok či využiť kopírovacie služby.


V prístave vo Philadelphii zhabali 16 ton kokaínu

Jeho hodnota na čiernom trhu je viac ako miliarda dolárov.

PHILADELPHIA. Približne 16 ton kokaínu, ktorého hodnota na čiernom trhu predstavuje viac než jednu miliardu dolárov, zhabali americké úrady v utorok na nákladnej lodi v prístave v meste Philadelphia v štáte Pensylvánia. Informovali o tom agentúry AFP a BNO News. Drogy ukryté v siedmich kontajneroch sa našli na palube nákladnej lode MSC Gayane, ktorá sa plavila pod libérijskou vlajkou. Stalo sa tak pri kontrole lodných kontajnerov po zakotvení lode v prístave. "Ide o jednu z najväčších zhabaných zásielok v dejinách Spojených štátov," napísal na Twitteri miestny prokurátor William McSwain. Dodal, že členov posádky polícia zadržala a obvinila na základe federálnych zákonov. Odkiaľ zásielka kokaínu pochádzala a kam smerovala nebolo bezprostredne známe. Podľa miestnych médií vyplávala z Európy a predtým sa zastavila v Čile, Paname a na Bahamách.


Skazu misie Sojuz-2.1b spôsobil softvérový problém

Problém nastal po tom, ako sa raketový pohon Fregat odpojil od nosnej rakety.

MOSKVA. Minulomesačné zrútenie ruskej rakety Sojuz-2.1b zapríčinil problém v softvéri. Informovala o tom agentúra DPA s odvolaním sa na utorňajšie vyhlásenie ruskej vesmírnej agentúry Roskosmos. Zdroj spresnil, že problém nastal po tom, ako sa raketový pohon Fregat, ktorý mal družicu dostať z dočasnej na definitívnu obežnú dráhu, odpojil od nosnej rakety. Nosná raketa Sojuz-2.1b štartovala z kozmodrómu Vostočnyj 28. novembra, pričom do vesmíru vynášala 19 zariadení z rôznych krajín. Medzi nimi bola aj družica Meteor, ktorej úlohou malo byť monitorovanie klímy a predpovedanie počasia. Údaje z družice mali pomôcť určovať teplotu na hladine morí a sledovať rozdelenie vlhkosti v atmosfére. Agentúra Roskosmos krátko po štarte uviedla, že družica sa na dočasnú obežnú dráhu dostala, potom sa s ňou však nepodarilo nadviazať spojenie, pretože na definitívnej obežnej dráhe sa nenachádza. Agentúra Interfax s odvolaním sa na zdroj z prostredia ruského kozmického priemyslu neskôr informovala, že raketa sa pravdepodobne zrútila do Tichého oceánu. Novembrový štart rakety Sojuz-2.1b bol v poradí druhým z nového ruského kozmodrómu Vostočnyj. Prvý štart z tohto kozmodrómu, ktorý sa nachádza v Amurskej oblasti susediacej s Čínou, sa uskutočnil vlani v apríli, keď raketa Sojuz-2.1a na obežnú dráhu vyniesla tri družice - Lomonosov, Aist-2D a SamSat-218. Nový kozmodróm Vostočnyj má Rusku zaistiť, aby nebolo úplne odkázané na využívanie kozmodrómu Bajkonur, ležiaceho na území susedného Kazachstanu. Vostočnyj má byť prvou civilnou základňou pre štarty rakiet na území Ruskej federácie. Bajkonur sa v súčasnosti využíva najmä na štarty rakiet smerujúcich k Medzinárodnej vesmírnej stanici, na ktorej sa nachádzajú najmä ruské a americké posádky.


Zelenskyj bude debatovať s Porošenkom, vyčítal mu druhé pódium a divákov

Prezidentský vyzývateľ kritizoval Porošenka, záujem o ich debatu je veľký.

KYJEV. Favorit prezidentských volieb na Ukrajine Volodymyr Zelenskyj v stredu opäť kritizoval svojho súpera v nedeľných voľbách, súčasného prezidenta Petra Porošenka. Zelenskyj kritizoval Porošenkov štáb za zámer postaviť na štadióne Olimpijskyj v Kyjeve, kde sa debata v piatok večer bude konať, druhé pódium. Vo svojom videospote Zelenskyj informoval, že "my staviame scénu, a oni chcú teraz druhú. Videli ste niekde vo svete dvoch kandidátov na dvoch pódiách? Naďalej delia ľudí". Ubezpečil súčasne, že jeho tím nebude meniť dohodnuté podmienky konania debaty. V tejto súvislosti obvinil Porošenkov tábor, že je proti tomu, aby na štadión mohol prísť ktokoľvek. Zelenskyj však zdôraznil, že práve táto podmienka "je pre nás zásadná". "Preto sa distribúcia vstupeniek začína hneď teraz," uviedol, pričom spresnil, že vstupenku je možné získať bezplatne na webe debaty.2019.org.ua". Ako informovala agentúra TASS, táto stránka je však momentálne nedostupná. Zelenského tím medzičasom informoval, že distribuovaných je už 12.000 vstupeniek na debatu. Upozornil tiež, že vzhľadom na veľký záujem môže dochádzať k výpadkom servera, a preto požiadal všetkých záujemcov o trpezlivosť. Agentúra UNIAN v stredu dopoludnia informovala, že aj iný server, na ktorom bolo možné zaobstarať si vstupenky na debatný duel dvojice uchádzačov o funkciu prezidenta na Ukrajine, po niekoľkých hodinách činnosti prestal fungovať. Štáby oboch kandidátov sa v utorok dohodli, že si na 19. apríla na ich debatu prenajmú športový komplex Olimipijskyj v Kyjeve. Zelenského tím deklaroval, že vstup na štadión bude bezplatný. Otvorenou otázkou je stanovenie počtu prívržencov toho-ktorého kandidáta.


Mejkap do práce: Ako ho zvládnuť rýchlo a jednoducho

Zjednodušte si život a každodennú rannú rutinu.

V prvom rade dbajte na komplexnú rannú aj nočnú starostlivosť o pleť. Tvár tak bude hydratovaná a vrstvu mejkapu prijme oveľa ochotnejšie. Ak patríte medzi minimalistky, zaobídete sa len s kvalitným korektorom, ktorý zakryje nedokonalé miesta, napríklad kruhy pod očami, a mejkapom. Nájsť správny mejkap však niekedy trvá, takže sa pripravte, že možno vyskúšate viacero produktov, kým sa dopátrate k tomu, ktorý je pre vás ideálny a s vašou pokožkou dokonale splynie. Loading
 ... Žena sa bez očných tieňov v bežných dňoch ľahko zaobíde. Nie je to nutná súčasť starostlivosti o vizáž. Ak však očiam chcete dodať viac výrazu alebo ich zväčšiť, pomôžte si maskarou. Netreba zabúdať ani na obočie. Upravené a vytvarované tak, aby vašej tvári svedčalo, dokáže úplne zmeniť vzhľad tváre. Ak si s ním neviete poradiť samy, vyhľadajte pomoc odborníka. Loading
 ... Minimalistická vizáž je typická pre Parížanky a tie nikdy nezabúdajú na rúž. V súčasnosti nájdete na trhu čoraz viac hydratačných rúžov, ktoré pery opticky zväčšujú a zároveň im dodajú potrebnú hydratáciu. Najmä v zime ide o užitočnú vlastnosť. Loading
 ... Hneď ako môžete alebo chcete, mejkap z tváre odstráňte. K pleti však aj pri odličovaní buďte šetrné. Odličovanie má byť každodennou regeneráciou pleti. V zime je vhodná hustejšia konzistencia prípravku. Loading
 ...


Trestný rozkaz v prípade nehody Lipšica je právoplatný

BRATISLAVA. Trestný rozkaz Okresného súdu Bratislava III vo veci dopravnej nehody bývalý poslanec Národnej rady a exminister vnútra Daniel Lipšic akceptoval a nepodal voči nemu odpor v zákonnej lehote. Uviedla v pondleok pre TASR jeho právna zástupkyňa Eva Mišíková. "Ako jeho právna zástupkyňa musím konštatovať, že vymeraný trest (tri roky odňatia slobody s päťročným podmienečným odkladom, šesť rokov zákaz činnosti) patrí k najprísnejším v porovnaní s obdobnými prípadmi a nezohľadňuje viaceré okolnosti," povedala pre TASR Mišíková. Podľa jej slov ide o nasledujúce okolnosti - uznanie viny v priebehu vyšetrovania, deklarované aj verejným vzdaním sa poslaneckého mandátu. Ďalej spolupráca obvineného s orgánmi činnými v trestnom konaní, minimálne prekročenie povolenej rýchlosti, výrazné spoluzavinenie chodca, čo konštatoval aj znalec pribratý do konania vyšetrovateľom. Napokon ospravedlnenie sa pozostalým a dohoda s pozostalými o odškodnení, bezprostredne po skutku. "S poľutovaním tiež konštatujem, že priebeh vyšetrovania sprevádzali okolnosti nasvedčujúce tomu, že bude vyvíjaná snaha o poškodenie môjho mandanta na úkor objektívneho uzavretia jeho prípadu. Za všetky spomeniem len jednu z týchto okolností: únik dôkazového materiálu, videozáznamu o priebehu dopravnej nehody z bezpečnostnej kamery inštalovanej na budove Krajského súdu v Bratislave na Vajnorskej ulici," uviedla Mišíková vo svojom stanovisku. "Dôveru v objektívne uzavretie vyšetrovania naštrbil aj pokyn Generálnej prokuratúry na zastavenie konania o uzavretí Dohody o vine a treste v zmysle príslušných ustanovení Trestného poriadku a následná výmena dozorujúceho prokurátora," zdôraznila Lipšicova právna zástupkyňa. "Napriek týmto okolnostiam som ako právna zástupkyňa rešpektovala rozhodnutie svojho mandanta nepodať voči Trestnému rozkazu odpor," dodala Mišíková. Trestný rozkaz v prípade dopravnej nehody bývalého poslanca Národnej rady a exministra vnútra Daniela Lipšica nadobudol právoplatnosť. Pre TASR to povedal hovorca Krajského súdu v Bratislave Pavol Adamčiak. "Trestný rozkaz zo dňa 19. 9. 2017 sa stal právoplatný dňa 10. 10. 2017. V zákonnej lehote nebol proti nemu podaný odpor," povedal Adamčiak pre TASR. Okresný súd Bratislava III odsúdil v polovici septembra Daniela Lipšica za prečin usmrtenia na podmienečný trest tri roky, zároveň mu určil skúšobnú dobu v trvaní päť rokov. Súd zároveň obvinenému uložil probačný dohľad nad jeho správaním v skúšobnej dobe, trest zákazu činnosti viesť motorové vozidlá všetkého druhu na dobu šesť rokov. Rovnako mu uložil povinnosť podrobiť sa v súčinnosti s probačným a mediačným úradníkom výchovnému programu zameranému na bezpečnosť v cestnej doprave a predchádzanie dopravným nehodám. Obvineného taktiež zaviazal k náhrade škody voči poškodeným. Prokurátor v júli tohto roka podal vo veci obžalobu pre trestný čin usmrtenia. Trestná sadzba pri tomto prečine je dva až päť rokov. Daniel Lipšic zrazil 72-ročného muža 19. septembra 2016 vo večerných hodinách na križovatke bratislavských ulíc Kutuzovova a Vajnorská. Po nehode sa vzdal poslaneckého mandátu.


Západný Balkán je strategický pre bezpečnú a prosperujúcu Európu, tvrdí Lajčák

Ministra znepokojuje dianie v niektorých štátoch západného Balkánu.

BRATISLAVA. Aktuálny vývoj v jednotlivých krajinách západného Balkánu, celkové hodnotenie situácie v regióne, ale aj spolupráca v rôznych formátoch vrátane V4 boli hlavnými témami utorkového stretnutia ministra zahraničných vecí a európskych záležitostí Miroslava Lajčáka s generálnym tajomníkom Rady pre regionálnu spoluprácu v juhovýchodnej Európe Goranom Svilanovićom. Ako informoval tlačový odbor rezortu diplomacie, minister vyjadril znepokojenie z niektorých negatívnych trendov ovplyvňujúcich dianie v jednotlivých štátoch západného Balkánu. Celkovo v regióne narastá napätie a atmosféra nepraje potrebnému zmiereniu. „Západný Balkán si vyžaduje podstatne viac našej pozornosti a musíme ho znovu dostať medzi priority Európskej únie. Je to otázka našej dôveryhodnosti, ale je to aj v našom životnom záujme,“ povedal Lajčák a zdôraznil, že západný Balkán bol a zostáva pre Slovenskú republiku prioritnou zahraničnopolitickou agendou, pretože „predstavuje strategickú investíciu do bezpečnosti a prosperity Európy.“ Partneri sa v ďalšej diskusii zhodli, že nestabilita v regióne napomáha aj nekontrolovanej migrácii, či už priamo z regiónu vo forme masového sťahovania za prácou do krajín Európskej únie vrátane Slovenska, alebo v podobe koridoru pre tisícky migrantov z Blízkeho Východu a Afriky. Dôležitým aspektom, ktorý sa v regióne značne podceňuje zo strany politických špičiek, je strategická komunikácia výhod členstva v Únii. Lajčák s generálny tajomníkom Rady prediskutovali aj ďalšie možnosti spolupráce Visegrádskej štvorky s krajinami západného Balkánu, kde ako jeden z nástrojov sa javí práve vznikajúci Západobalkánsky fond. V rámci V4 tiež rezonuje vízia vytvorenia stredoeurópskej obdoby Berlínskeho procesu, kde Slovensko vie a chce ponúknuť svoje jedinečné skúsenosti z transformačných a integračných procesov, osobitne s ekonomickou tranzíciou a reformami sociálneho systému. Rada pre regionálnu spoluprácu začala svoju činnosť v roku 2008, ako nástupca Paktu stability pre juhovýchodnú Európu. Zameriava sa na propagáciu a zlepšenie regionálnej spolupráce v juhovýchodnej Európe a podporuje európsku a euroatlantickú integráciu ašpirujúcich krajín. Organizácia rozvíja a udržiava úzke pracovné vzťahy so všetkými relevantnými aktérmi a zainteresovanými stranami v jednotlivých štátoch regiónu. Sídlo má v Sarajeve (Bosna a Hercegovina) a styčný úrad v Bruseli.


Kandidáti na predsedu ÚVO sa môžu hlásiť do nového výberu

Vláda by mala kandidátov vypočuť koncom augusta.

BRATISLAVA . Úrad vlády SR zverejnil novú výzvu na prihlásenie kandidátov na predsedu Úradu pre verejné obstarávanie (ÚVO). Lehota na predkladanie návrhov je do 31. júla, pričom kandidáti musia popri viacerých dokladoch predložiť aj projekt činnosti úradu a jeho rozvoja s rozsahom minimálne desať strán. Vyplýva to z výzvy zverejnenej v stredu na portáli úradu vlády. Verejné vypočutie kandidátov by sa malo konať na rokovaní vlády 30. augusta. Návrhy môžu podávať samotní kandidáti, ako aj rôzne záujmové organizácie, inštitúcie, či samosprávy so súhlasom príslušného kandidáta. Výber kandidáta na šéfa ÚVO sa musí zopakovať, keďže vláda na verejnom vypočutí 24. mája nevybrala žiadneho z troch kandidátov. Ani jeden z nich totiž nezískal potrebnú nadpolovičnú väčšinu. Premiér Robert Fico (Smer) v pondelok 29. mája informoval, že verejné vypočutie kandidátov na predsedu ÚVO na základe novej výzvy by sa malo uskutočniť na rokovaní vlády v stredu 30. augusta. Vláda má vybrať jedného kandidáta a toho navrhne do Národnej rady SR na zvolenie na schôdzi v septembri. "Predpokladáme, že počet kandidátov bude vyšší ako pri prvom verejnom vypočutí," povedal Fico s tým, že výber môže byť preto náročnejší a dlhší. "Všetkých kandidátov vypočujeme 30. augusta, aj keby to malo trvať celý deň a pokúsime sa prijať rozhodnutie, kedy vyberieme jedného z kandidátov, ktorého budeme považovať za najlepšieho," uviedol premiér. Splnenie podmienok návrhov kandidátov na šéfa ÚVO bude opäť posudzovať špeciálna komisia, tá však kandidáta nevyberie. Fico je za to, aby sa verejné vypočutie uchádzačov konalo aj v prípade obsadzovania iných štátnych úradov, resp. inštitúcií. O post na čele ÚVO v prvom výbere sa uchádzali súčasná predsedníčka ÚVO Zita Táborská, právnik tohto úradu Peter Kubovič a generálny riaditeľ sekcie riadenia projektov na ministerstve dopravy a výstavby Juraj Méry, považovaný za neoficiálneho kandidáta Mostu - Híd. Päťročné funkčné obdobie súčasnej predsedníčky ÚVO uplynie v júni. Riaditeľ mimovládnej organizácie Transparency International Slovensko Gabriel Šípoš minulý týždeň označil za dobré rozhodnutie vlády, že nevybrala žiadneho z troch kandidátov. "Nebola tam dostatočne silná konkurencia, akú by si tento úrad zaslúžil," uviedol Šípoš pre. Obáva sa, že ani v opakovanom výbere nebude zásadne viac kandidátov, obzvlášť nie tých kvalitných. "Už pri cenovom regulačnom či protimonopolnom úrade sme videli macošský vzťah vlády a premiéra k nezávislosti kontrolných úradov a pri takomto prístupe vlády tieto výberové konania nebudú lákať kvalitných a nezávislých ľudí ani naďalej," očakáva Šípoš. Mimovládna organizácia v ďalšej voľbe neplánuje navrhnúť odborníka na predsedu ÚVO. "Dobrý kandidát by okrem odbornosti a morálky mal prejaviť dostatok odvahy a nezávislosti voči politikom a oligarchom. Obávam sa, že šanca zvoliť niekoho takého je minimálna," upozornil Šípoš.


Beblavý podal pre hodnosti podnet. Upozornil na vek Pašku a Jahnátka

Chce, aby výbor pre nezlučiteľnosť funkcií preskúmal, či Glváč neporušil ústavný zákon.

BRATISLAVA. Pre kauzu povyšovania niektorých politikov do vyšších vojenských hodností dal poslanec Národnej rady Miroslav Beblavý (nezaradený) podnet na preskúmanie zákonnosti takéhoto postupu na Generálnu prokuratúru SR. Potvrdil to tým, že tiež sa obrátil na predsedu parlamentného výboru pre nezlučiteľnosť funkcií Martina Poliačika, aby výbor preskúmal, či exminister obrany Martin Glváč neporušil ústavný zákon o konflikte záujmov, keď povyšoval svojich straníckych kolegov. Informácie o povyšovaní politikov ako prvý priniesol Denník N, pričom poslanec Miroslav Beblavý na sociálnej sieti poukázal v dvoch prípadoch, pri Pavlovi Paškovi a Ľubomírovi Jahnátkovi, pre ich vek aj na možné porušenie zákona. V prípade, že je vojak vyradený zo záloh a nie je ani výsluhový dôchodca, ani vojnový veterán, nie je možné ho mimoriadne povýšiť. Paška aj Jahnátek sa stali plukovníkmi rozhodnutím svojho straníckeho kolegu a vtedajšieho ministra obrany Martina Glváča 1. marca minulého roku. Pavol Paška mal vtedy 58 rokov, Jahnátek 61, upozornil Beblavý. Poslanec tvrdí, že podľa zákona o brannej povinnosti to však jednoducho nebolo možné. Obaja boli podľa tejto normy ako vojaci zo zálohy už vyradení, keďže mali viac ako 55 rokov. "V prípade, že je vojak vyradený zo záloh a nie je ani výsluhový dôchodca, ani vojnový veterán, nie je možné ho mimoriadne povýšiť. Takýto rozkaz o povýšení by bol neplatný," uviedla v tejto súvislosti hovorkyňa ministerstva obrany Danka Capáková. "Rozkaz ministra obrany nie je výkonom verejnej správy. Ingerencia prokuratúry je v tejto oblasti vylúčená," uviedla v reakcii hovorkyňa Generálnej prokuratúry Andrea Predajňová. Ak má poslanec Beblavý poznatky o tom, že malo dôjsť k trestnému činu, môže sa obrátiť na orgány činné v trestnom konaní, dodala. Zároveň uviedla, že ak takýto podnet bude doručený na GP SR, bude sa ním prokuratúra zaoberať. Pašku a Jahnátka povýšil do plukovníckych hodnotí bývalý minister obrany Martin Glváč na poslednom rokovaní vlády pred voľbami spolu s ďalšími vtedajšími členmi vlády. Súčasný minister obrany Peter Gajdoš zas povýšil do kapitánskej hodnosti predsedu parlamentu Andreja Danka.